title: Mylon LeFevre

text: Vuonna 1989 LeFevre sai vakavan sydänkohtauksen kiertäessään "White Group" -yhtyeen kanssa. Hän kuitenkin levytti Broken Heartin kanssa vielä kaksi albumia ja julkaisi kokoelmalevyn yhtyeen parhaita kappaleita 1992, minkä jälkeen yhtye lopetti toimintansa.


title: Mylon LeFevre

text: LeFevre jatkoi saarnaajana ja hänen myöhemmät levytyksensä ovat keskittyneet hengelliseen ylistysmusiikkiin. LeFevre kertoo Jumalan parantaneen hänet saarnaaja Kenneth Copelandin vaimon Gloria Copelandin välityksellä. LeFevre kiertää vaimonsa Christin kanssa julistamassa kirkoissa ja esimerkiksi urheilutapahtumien hengellisillä osastoilla. Hän on myös kiertänyt evankelioimassa entisen Neuvostoliiton alueella, Australiassa, Kanadassa, Filippiineillä, Cayman-saarilla ja Meksikossa.


title: Richard Eden

text: Richard Eden (s. 13. helmikuuta 1959 Toronto, Ontario) on kanadalainen näyttelijä, joka tuli tunnetuksi televisiosarjan Santa Barbaran myötä 1980-luvulla. Myöhemmin Eden tunnetaan myös televisiosarjan RoboCopin myötä vuodelta 1994.


title: Richard Eden

text: Hän on ollut naimisissa Shannon Hilen kanssa vuodesta 1993 lähtien.


title: Pikku posteljooni

text: Pikku posteljooni oli 81-osainen Yleisradion lastenohjelma, jota esitettiin vuosina 1993–1994 Yle TV2 -kanavalla. Ohjelman näyttelijät olivat Oulun maakuntaradion toimittaja Timo Nykyri, kokkinakin tunnettu Janne Pekkala sekä taikuri Jarmo Luttinen. Pikku Posteljoonin ohjaaja oli Tapio Turpeinen, joka myös dramatisoi käsikirjoitukset.


title: Pikku posteljooni

text: Lastenohjelma kertoi pienen postitoimiston tapahtumista. Ohjelmassa nimikkohenkilö "Pikku posteljooni" oli käsinukke, jonka ääntä esitti Janne Pekkala. Vuonna 1994 Nykyri siirtyi ohjelman käsikirjoitukseen ja hänen tilalleen tuli Jarmo Luttinen, joka tunnettiin sarjassa herra Holkkina. Nykyri nähtiin sarjan viimeisiin jaksoihin asti pikku posteljoonin kanssa "Postman ja Leimasin" -sarjassa, jota esitettiin muun sarjan ohessa. Postman ja Leimasin -käsikirjoitukset olivat Eero Ainesmaan käsialaa. Eero kirjoitti myös Piku Posteljoonia.


title: Pikku posteljooni

text: Ohjelmassa postimiehet katselivat lasten heille lähettämiä valokuvia. Posteljoonit saattoivat soittaa lapsille studiosta, välissä esitettiin lastenlauluja sekä muita lapsille suunnattuja ohjelmia, kuten piirrossarjaa Luukkoset. Ohjelman studio-osuudet kuvattiin Oulun Yleisradion sen aikaisissa tiloissa Höyhtyällä.


title: Pikku posteljooni

text: Postman ja Leimasin olivat Timo Nykyrin ja Janne Pekkalan esittämä supersankarikaksikko. He muistuttivat ulkoisesti Batmania ja Robinia.


title: Pikku posteljooni

text: He tekivät ensiesiintymisensä sarjan erikoisjaksossa, joka oli kaksiosainen. Myöhemmässä vaiheessa he esiintyivät sarjassa omassa osiossa ohjelman puolivälissä. Tämän merkkinä yleensä puhelin soi ja Pikku Posteljooni tokaisi: ""Pitäisi lähteä seikkailemaan!"" tai ""Sankariainesta"." Postmanin ja Leimasimen suurta herkkua ovat marsipaanileivokset ja vaapukkamehu. Heillä oli oma postmanauto, joka oli punainen Zastava.Postman- ja Leimasin-hahmojen pääarkkitehti oli Pikku Posteljooni -ohjelman toinen käsikirjoittaja Eero Ainesmaa. Cliffhanger-tekstit kirjoitti ohjaaja Tapio Turpeinen ja ne luki maakuntaradion toimittaja Tuomo Tokoi.


title: Pikku posteljooni

text: Esan ja Jussin matkassa oli Pikku posteljooni -sarjan ohessa esitetty minisarja, jossa vierailtiin erilaisten lasten luona. Jaksoissa käytiin maatilalla, koulussa, luonnonpuistossa ja kerrostalossa.


title: Pikku posteljooni

text: Esa-niminen mies haastatteli lapsia ja Jussi (Juha Norokytö) toimi kuvaajana, joka puhui välillä kameran takaa.


title: Pikku posteljooni

text: Pikku posteljoonin viimeisten jaksojen ohessa nähtiin Tonttu 007, joka taisteli joulun puolesta ainakin kahden jakson verran. Sarjan kerronta muistutti suomirappia.


title: Nils Oker-Blom

text: Nils Christian Edgar Oker-Blom (5. elokuuta 1919 Helsinki – 16. tammikuuta 1995 Helsinki) oli suomalainen lääkäri, joka toimi Helsingin yliopiston rehtorina ja kanslerina. Hän sai arkkiatrin arvonimen.


title: Nils Oker-Blom

text: Oker-Blomin vanhemmat olivat liikemies Edgar Alexander Oker-Blom ja Zea Margit Bergroth. Hänen puolisonsa vuodesta 1944 oli Constance Victorine Nordenswan. Vaimon lisäksi perheeseen kuuluu kolme lasta, Christian, Maximilian ja Teodora, jotka kaikki ovat seuranneet isäänsä akateemisiin ammatteihin. Christian Oker-Blom toimi professorina Jyväskylän yliopistossa. Lääkäreitä on ollut Oker-Blomin aatelissuvussa enemmänkin, Nils Oker-Blom oli Lääkäriliiton ensimmäisen puheenjohtajan, Max Oker-Blomin pojanpoika.


title: Nils Oker-Blom

text: Oker-Blom tuli ylioppilaaksi 1937 ja valmistui lääketieteen lisensiaatiksi 1947, tohtoriksi hän väitteli seuraavana vuonna. Hän toimi vuodesta 1957 Helsingin yliopiston virologian professorina ja oli myös lääketieteellisen tiedekunnan dekaani. Helsingin yliopiston rehtorina Oker-Blom toimi 1978–1983 ja kanslerina 1983–1988. Arkkiatrin arvon hän sai vuonna 1992. Oker-Blom oli taiteellisesti lahjakas, hän teki harrastuksena muun muassa pronssisia muistomitaleita. Myös Wilhelm Wahlforssin patsas Wärtsilän pääkonttorissa on Oker-Blomin veistämä.


title: Nils Oker-Blom

text: Oker-Blom toimi Nylands Nationin inspehtorina vuosina 1961–1968, minkä jälkeen hänet nimitettiin Nylands Nationin kunniajäseneksi.


title: Nils Oker-Blom

text: Oker-Blom kuoli yllättäen vakavaan sairauteen vuonna 1995.


title: Spermarket

text: Spermarket on suomalaisen folk-punk-yhtye Liimanarinan ensimmäinen kokopitkä studioalbumi, joka ilmestyi Drag Cityltä vuonna 1995. Sitä ennen Liimanarinalta olivat ilmestyneet EP:t "Maailman tylsin vittumaisuus" (Bad Vugum, 1989), "Juutalaiset" (Bad Vugum, 1990), "Läntinen Pornokatu 25 B 13" (Bad Vugum, 1992) sekä omakustannekasetti "Hei nyt ei olla LA:ssa (Live at Heinola)" vuonna 1993.


title: Spermarket

text: Liimanarinan kotisivuilla Olli Pauke selitti levyn nimen syntyhistoriaa seuraavalla tavalla: "Nimen koko ideana oli paikantaa olematon rajapinta mainonnan ja prostituution välillä. Poistetaan yksi kirjain paikasta, jossa kaikki tekevät jokapäiväiset ostoksena ja se muuttuu joksikin, mikä muistuttaa ilotaloa. Joten, se on kuin "kaikki on kaupan" toisin sanottuna." Paukkeen mukaan "Jotta asiat vaikuttaisivat merkityksellisemmiltä ja monimutkaisemmilta, joku kuvitteli jopa, että CD:n bonus track oli "protesti modernia teknologiaa vastaan tai jotain." Itse asiassa, se lyhennettiin seitsemään minuttiin, koska oli kuulemma mahdotonta löytää paikkaa, jossa CD olisi voitu painaa alkuperäisessä pituudessaan. Myös Olli Paukkeen pitkäaikainen haave piereskellä levyllä toteutui "Spermarket"-levyllä.


title: Spermarket

text: Kaikki levyn kappaleet on tehnyt Olli Pauke. Tunnuslauseekseen hän on valinnut Janne "huu-haa" Liimataisen lauseen "Mikään idea ei oo liian naurettava piisiin laitettavaks".


title: Steve Locher

text: Steve Locher (s. 19. syyskuuta 1967 Salins, Sveitsi) on sveitsiläinen uransa lopettanut alppihiihtäjä.


title: Steve Locher

text: Locher saavutti pronssia alppiyhdistetyssä Albertvillen olympialaisissa 1992 sekä suurpujottelussa Vailin MM-kisoissa 1999.


title: Steve Locher

text: Maailmancupissa Locher voitti kolme osakilpailua.


title: Katie Griffin

text: Katie Marilynn Neela Mousig Griffin (s. 1977 Toronto, Ontario) on kanadalainen näyttelijä ja poplaulaja.


title: Katie Griffin

text: Hän opiskeli näyttelemistä Ryerson Universityssä 1990-luvulla, mutta oli jo tehnyt näytelmärooleja televisiossa 10-vuotiaasta lähtien. Katie on esiintynyt elokuvissa, kuten RoboCop, Päivä prinssinä, Hinnalla millä hyvänsä, Electra, Onni on omistaa ja Väkivallan varjo. Lisäksi hän on tehnyt muutamia dubbauksia animaatioihin, kuten Sailor Moon, Spies-tytöt ja Team Galaxy. Laulajana Katie julkaisi ensimmäisen levynsä "Kiss Me Chaos" vuonna 2003.


title: Katie Griffin

text: Katie on naimisissa laulaja ja lauluntekijän Michael Kulasin kanssa ja heillä on yksi lapsi.


title: ZZ Top’s First Album

text: ZZ Top’s First Album (suom. "ZZ Topin ensimmäinen albumi") on ZZ Top -yhtyeen debyyttialbumi. Sen tuotti Bill Ham ja julkaisi London Records tammikuussa 1971.


title: ZZ Top’s First Album

text: Laulaja-kitaristi Billy Gibbons perusti ZZ Topin loppuvuodesta 1969 Houstonissa. Hän kokosi ympärilleen yhtyeen, johon kuuluivat Gibbonsin itsensä lisäksi basisti Dusty Hill sekä rumpali Frank Beard. Yhtyeen alkuaikoina yhtye soitti lähinnä paikallisia keikkoja. Houston Records -levy-yhtiön tuottaja Pappy Daily teki sopimuksen Bill Hamin kanssa, jonka mukaan hän rahoittaisi yhtyeen ensimmäisen albumin teon.


title: ZZ Top’s First Album

text: Gibbons hallitsee albumin sävellystyötä; albumin kymmenestä kappaleesta neljä on yksin hänen käsialaansa, minkä lisäksi hänet on merkitty tekijäksi kaikkiin albumin kappaleisiin. Yhtyeen jäsenten lisäksi tuottaja Bill Ham osallistui kappaleiden tekoon; hän on ollut tekemässä albumin kymmenestä kappaleesta viittä. Basisti Dusty Hill ja rumpali Frank Beard osallistuivat ainoastaan kolmen kappaleen tekemiseen. Albumin ainoa kappale, jonka Gibbons, Hill ja Beard tekivät yhdessä, on ”Old Man”.


title: ZZ Top’s First Album

text: Gibbons on kertonut, että yhtye aloitti albumin teon pian yhtyeen perustamisen jälkeen vuonna 1970, ja että albumi valmistui saman vuoden maaliskuussa. Gibbons kertoi myös, että ainoa syy, miksi albumia edes tehtiin, oli se, että levy-yhtiö (London Records) oli toiminut myös The Rolling Stones -yhtyeen levy-yhtiönä.


title: ZZ Top’s First Album

text: Albumin musiikki on suurelta osin blues rockia boogie woogie -rytmien kera. Kappaleiden sanoitukset sisältävät runsaasti seksuaalisia vihjauksia.


title: ZZ Top’s First Album

text: Aloituskappaleena toimii bluesmainen rock-kappale ”(Somebody Else Been) Shaking Your Tree”. Sen sanoituksissa kerrotaan vaikeasta suhteesta erääseen ihmiseen. Kappaleesta julkaistiin myös single. ”(Somebody Else Been) Shaking Your Treehen” verrattuna bluesmaisempi ”Brown Sugar” on yksi albumin harvoista kappaleista, jotka ovat yhä nykyisin yleisin soitettuja yhtyeen keikoilla. Kappaleessa onkin erikseen ”klassista” bluesia edustavat vaiheet, sekä raskaampaa bluesia edustavat vaiheet. Kolmantena kappaleena toimii vanhaa bluesia edustava ”Squank”. Sanalla ”Squank” on monta eri merkitystä; se tarkoittaa muun muassa seksuaalista kanssakäymistä. Neljäntenä kappaleena toimii basisti Dusty Hillin laulama ”Goin’ Down to Mexico”. Se edustaa yhtyeelle tyypillistä blues rockia, joskin kappaleen keskellä oleva välivaihe sisältää progressiivisen rockin piirteitä. Viidentenä kappaleena toimii hidastempoinen blueskappale ”Old Man”, joka päättää albumin a-puolen. Kappaleen sanoituksissa kerrotaan sen nimen mukaisesti vanhasta miehestä.


title: ZZ Top’s First Album

text: B-puolen aloittaa ”Neighbor, Neighbor”, jonka sanoituksissa kerrotaan huumorillisesti minäkertojan naapurista, joka sotkeutuu hänen elämäänsä. Seitsemäntenä kappaleena toimii yhtyeelle tavanomainen ”Certified Blues”. Kahdeksantena kappaleena toimii groovaava blues-kappale ”Bedroom Thang”. Kappaleen sanoituksissa minäkertoja harrastaa seksiä teini-ikäisen kanssa, vaikka haluaisikin muunkin kuin pelkän seksisuhteen. Yhdeksäntenä kappaleena toimii raskasta blues rockia edustava boogienumero ”Just Got Back From Baby’s”. Albumin päätöskappaleena toimii myös raskasta blues rockia edustava ”Backdoor Love Affair”.


title: ZZ Top’s First Album

text: Kun "ZZ Top’s First Album" julkaistiin, se ei yltänyt Billboard 200 -albumilistalle. Se on samalla ainut yhtyeen studioalbumi, joka ei ole koskaan yltänyt kyseiselle listalle.


title: ZZ Top’s First Album

text: Kriitikoiden arviot albumista ovat olleet vaihtelevia; esimerkiksi warr.org-sivuston arvostelija antoi albumille kaksi tähteä viidestä, haukkuen albumin ”lähes jokaisen kappaleen kuulostavan samalta keskitempoiselta blues boogielta”. Sen sijaan allmusic-sivuston arvostelija Stephen Thomas Erlewine sanoi, että ”albumi ei ole ehkä täydellisesti viimeistelty, mutta se osoittaa yhtyeen musiikillista suuntaa”. Hän antoi albumille kolme tähteä viidestä.


title: ZZ Top’s First Album

text: Rateyourmusic-sivusto listasi albumin ilmestymisvuotensa [1971] parhaiden albumien listalla sijalle 315.


title: ZZ Top’s First Album

text:
A-puoli
B-puoliAlbumista on otettu ainakin kuusi painosta, joista kolme vinyylilevylle, yksi C-kasetille sekä kaksi CD:lle. Albumin tuorein painos on vuodelta 1990.


title: Jaakko Piirainen

text: Jaakko Piirainen (19. heinäkuuta 1871 Kuhmoniemi − 12. heinäkuuta 1917 Kajaani) oli suomalainen puutyömestari ja kansanedustaja. Eduskunnassa Piirainen toimi SDP:n ryhmässä vuosina 1908−1909. Kansanedustajaksi hänet valittiin Oulun läänin eteläisestä vaalipiiristä.


title: Jaakko Piirainen

text: Torpparien Jaakko Piiraisen ja Kaisa Stiina Heikkisen poika kävi käsityökoulun ja Helsingin taideteollisuuskoulua. Työelämässä Jaakko aloitti jo pienenä, toimien paimenena ja renkinä.


title: Jaakko Piirainen

text: Kouluja käytyään Piirainen työskenteli puuseppänä Viipurissa, Helsingissä, Turussa ja Oulussa vuosina 1892−1900, kunnes hän perusti oman puusepänliikkeen Raaheen 1900. Yritys sai jäädä, kun Piirainen siirtyi Kajaanin seminaariin puutyömestariksi 1904. Tätä virkaa hän hoiti kuolemaansa saakka.


title: Jaakko Piirainen

text: Piirainen oli naimisissa Hilma Elisabeth Henttusen kanssa vuodesta 1900 alkaen.


title: Turun ammatti-instituutti

text: Turun ammatti-instituutti () on Turussa toimiva toisen asteen ammatillista koulutusta antava oppilaitos. Se toimii kahdeksassa toimipaikassa Turun kaupungin alueella. Turun ammatti-instituutissa opiskelee noin 3900 nuorisoasteen opiskelijaa ja noin 6000 aikuisopiskelijaa. Henkilökuntaa ammatti-instituutissa on noin kuusisataa.


title: Turun ammatti-instituutti

text: Turun ammatti-instituutti on yksi Suomen suurimmista toisen asteen ammatillisista oppilaitoksista.


title: Turun ammatti-instituutti

text: Nykyinen Turun ammatti-instituutti aloitti toimintansa vuonna 1998 silloisen Turun Ammatti-instituutin, Turun Kauppaoppilaitoksen - Handelsläroverket i Åbon, Turun Teknillisen ammattioppilaitoksen ja Turun terveydenhuolto-oppilaitoksen yhdistyessä.


title: Turun ammatti-instituutti

text: Ammatillista opetusta järjestettiin Turussa jo vuodesta 1887 alkaen iltaopetuksena, aluksi Turun käsityöläiskoulun ja myöhemmin Turun yleisen ammattilaiskoulun nimellä. Päiväopetus aloitettiin vuonna 1941, eli huomattavasti myöhemmin kuin useissa muissa kaupungeissa. Kaupallista koulutusta kaupungissa järjestettiin vuodesta 1839 lähtien ruotsinkielisessä Handelsskolan i Åbo -oppilaitoksessa. Vuonna 1905 oppilaitos muutettiin kaksikieliseksi.


title: Turun ammatti-instituutti

text: Uusi ammattikoulurakennus valmistui vuonna 1950 Puutorin viereen Parkinmäelle ensimmäisenä suurena sodanjälkeisenä rakennushankkeena Turussa. Rakennukseen saatiin mm. työvälineitä Turun ystävyyskaupungilta Göteborgilta, ja se nimettiinkin Göteborgin koulutaloksi.


title: Turun ammatti-instituutti

text: Vuonna 1958 ammattikoulu laajeni uuteen rakennukseen Pohjolan kaupunginosaan, Juhannuskukkulalle. Tilat tulivat pääasiassa teknillisen ammattikoulun käyttöön, mutta rakennukseen varattiin tilat myös ompelu- ja talousammattikoululle. Ompelu- ja talousammattikoulun toiminta keskitettiin vuonna 1964 Göteborgin koulutaloon, niiden vapauduttua kauppakoulun käytöstä.


title: Turun ammatti-instituutti

text: Vuonna 1983 yhdistettiin Turun kauppaopisto ja Turun kaupungin kauppakoulu. Uuden oppilaitoksen nimeksi tuli Turun Kauppaoppilaitos - Handelsläroverket i Åbo.


title: Turun ammatti-instituutti

text: Vuosina 1985–1986 valmistui Peltolan koulurakennus.


title: Turun ammatti-instituutti

text:
Turun ammatti-instituutissa voi opiskella kymmenissä erilaisissa koulutusohjelmissa ja valmistua ammattiin tekniikan, terveyden ja hyvinvoinnin sekä kaupan ja palvelun aloilta.
Turun ammatti-instituutissa järjestetään myös yksivuotisia ns. nivelvaiheen koulutuksia nuorille, jotka eivät ole päässeet opiskelemaan haluamaansa alaa tai jotka aivät tiedä mikä olisi itselle sopivin ala.


title: Turun ammatti-instituutti

text:
Turun ammatti-instituutin opiskelijayhdistys on nimeltään TAIKA ry. Turun ammatti-instituutin eli TAIn opiskelijat järjestävät joka vuosi useita omaleimaisia
tapahtumia, muun muassa Aurajoessa soudettavat Amissoudut, Hirvensalossa ajettavat Amisajot sekä oppilaiden lavataitoja mittaavan Amistalentin.


title: Baltic Sea Trade Union Network

text: Baltic Sea Trade Union Network (Bastun) on alueellinen yhteistyöjärjestö Itämeren alueella. Jäseniä on 20 miljoonaa 10 valtion alueella. Järjestö on kansainvälisen maailmanjärjestön ITUC:n ja eurooppalaisen ETUC:n jäsenjärjestö.


title: Simo Pipatti

text: Simon (Simo) Pipatti (21. huhtikuuta 1873 Jaakkima − 28. elokuuta 1934 Viipuri) oli suomalainen asemamies ja kansanedustaja. Eduskunnassa Pipatti toimi SDP:n ryhmässä vuosina 1909−1910. Kansanedustajaksi hänet valittiin Viipurin läänin itäisestä vaalipiiristä.


title: Simo Pipatti

text: Maanviljelijöiden Jakob Pipatin ja Elsa Tikkasen poika kävi kansakoulun ja myöhemmin kansanopistoa. Pipatin työuran kannalta suuri käänne oli, kun hän 1901 aloitti työt Valtion rautateillä. Pipatti työskenteli rautateillä eri puolilla Karjalaa, muun muassa Jaakkimassa , Nurmeksessa, Sippolassa ja Äyräpäässä vuoteen 1933 saakka. Hän yleni vaihdemieheksi ja sittemmin asemamieheksi.


title: Simo Pipatti

text: Pipatti oli naimisissa Hilja Maria Härmän kanssa vuodesta 1907 alkaen.


title: Mishkenot Sha'ananim

text: Mishkenot Sha'ananim, () on ensimmäinen Jerusalemin vanhankaupungin muurien ulkopuolelle rakennettu kaupunginosa. Se perustettiin vuonna 1861. Koska beduiinit kulkivat tuohon aikaan ryöstelemässä kaupunginmuurien ulkopuolella, monet eivät suostuneet muuttamaan Mishkenot Sha'ananimiin, vaikka se oli väljempi ja sen asunnot olivat modernimpia kuin vanhankaupungin asunnot.


title: European Trade Union Confederation

text: European Trade Union Confederation (ETUC) on ammattiyhdistysliike, joka on perustettu edustamaan työntekijöitä ja heidän kansallisia tavoitteita Euroopan tasolla. Järjestö on perustettu vuonna 1973. ETUC:n jäsenistö koostuu 81 kansallisesta ammattiyhdistysjärjestöstä 36 Euroopan valtion alueella. Jäseniä on yli 60 miljoonaa.


title: Pietari Makkonen

text: Pietari Makkonen (1. tammikuuta 1785 Hanhijärvi, Kerimäki – 20. huhtikuuta 1851 Kerimäki) oli suomalainen kansanrunoilija.


title: Pietari Makkonen

text: Pietari Makkosen isä Antti Makkonen kuoli pojan ollessa vielä nuori, ja perhe joutui elämään köyhyydessä. Makkosen taloudellinen asema parani kuitenkin vähitellen, ja hän oppi myös lukemaan ja kirjoittamaan. Varsinaisen runoilun Makkonen aloitti vasta viisikymmenvuotiaana tehdessään pilkkarunon samassa pitäjässä asuneesta mylläristä ja runoniekasta Hanno Kokista, joka oli luvannut jauhaa Hanhijärven kyläläisten viljat ilmaiseksi rakentamassaan myllyssä, mutta rikkonut sitten lupauksensa.


title: Pietari Makkonen

text: Makkonen toimi myös kuudennusmiehenä. Kun Kerimäen kirkkoa rakennettiin, hän oli kirkon rakennuskassan hoitajana, ja kirkon valmistuttua teki kaksi runoa aiheesta, toisen itse kirkosta, toisen kirkon vihkiäisistä. Vuonna 1845 Makkonen vieraili Helsingissä kansanrunouden tutkijain luona yhdessä kahden muun kansanrunoilijan Olli Kymäläisen (1790-1855) ja Antti Puhakan (1816-1893) kanssa. Makkonen teki tästä matkasta pari runoakin.


title: Pietari Makkonen

text: Makkosen runoja julkaistiin hänen eläessään Mehiläisessä 1839 ("Kahviruno") ja 1840 ("Sururuno Suomen kielen tilasta"), kalenterissa "Necken" 1845 ("Ilolaulu Suomen kielen kasvannasta") sekä Suomettaressa 1850 ("Kerimäen kirkosta"). Elias Lönnrot kävi runonkeruumatkallaan Makkosen luona ja tallensi muistiin hänen runojaan neljän päivän ajan.


title: Mustaviiri

text: Mustaviiri () on saari Pyhtään kunnassa Kymenlaakson merialueella, muutaman mailin päässä Kotkaan johtavalta laivaväylältä. Saari kuuluu Itäisen Suomenlahden kansallispuistoon. Saarella sijaitsee yksi Struven ketjun mittauspisteistä. Pisteen koordinaatit (60°16′35 N ja 26°36′12 E) mitattiin vuonna 1833. Struven ketju houkuttelee saarelle myös ulkomaisia vieraita.


title: Mustaviiri

text: Saari kuului vuosisatojen ajan Ahvenkosken kartanolle. Saarelaiset kalastivat, ampuivat hylkeitä, kasvattivat heinää ja ottivat metsästä kotitarvepuut. Kaukaisempaa menneisyyttä ovat saaren kaksi jatulintarhaa, joista toinen on Kymenlaakson komein. Saarella on aallonmurtaja, metsähallituksen autiotupa ja telttailualue. Saaren koillispuolella on Kaiskeri-niminen pieni saari, jota kutsutaan myös Pieneksi Mustaviiriksi. Eteläpuolella on luotoja, joiden yhteinen nimi on Mustanviirinkarit.


title: Extra (purukumi)

text: Extra on Wrigleyn valmistama makeutusainetta sisältävä purukumimerkki. Sen valmistaminen aloitettiin vuonna 1984. Tuotemakuja ovat muun muassa piparminttu, viherminttu, ceylonkaneli, vesimeloni, vadelma ja lakritsi.


title: Efes (olut)

text: Efes (Efes Pilsener) on turkkilaisen Efes-panimon tuote. Se on vaalea lagerolut, joka on saavuttanut kotimaassaan suosiota.


title: Mikko Ijäs

text: Mikko Ijäs (s. 1978 Jyväskylä) on suomalainen kuvataiteilija ja taiteentutkija. Ijäs tunnetaan värikkäistä, Applen iPhonella ja iPadillä toteutetuista videopiirroksistaan. Syksyllä 2011 Ijäs lavasti ja suunnitteli visuaalisen ilmeen Sofi Oksasen ja Maija Kaunismaan musiikkiteatteriesitykseen "Kertomuksia keittiöstä" Suomen Kansallisteatterin Omapohjaan. Ijäs on vuoden 2011 Helsingin juhlaviikkojen Elisan sponsoroima debytanttitaiteilija.


title: Mikko Ijäs

text: Mikko Ijäs valmistui taiteen maisteriksi Taideteollisen korkeakoulun valokuvataiteen osastolta 2006. Hän toimii tutkijana ja sivutoimisena tuntiopettajana mm. Aalto-yliopiston taiteiden ja suunnittelun korkeakoulussa. Ijäs aloitti vuonna 2007 väitöskirjan kirjoittamisen Aalto-yliopiston taiteiden ja suunnittelun korkeakoulun taiteen laitoksella aiheesta "Silmä, käsi ja mieli: inhimillisen havainnon evoluutio taidehistoriassa", jossa hän käsittelee havainnon ja kuvan tekemisen suhdetta. Ijäksen tutkimuksen keskeinen lähdeaineisto on omien teoksien lisäksi taidehistoriaa sekä neuropsykologiaa käsittelevää kirjallisuutta.


title: Mikko Ijäs

text: Yksi Ijäksen tunnetuimpia taideteoksia on "Vincent van Goghin hautakiven kopio" vuodelta 2007.


title: Mikko Ijäs

text: Mikko Ijäs on naimisissa säveltäjä Maija Kaunismaan kanssa


title: Mikko Ijäs

text:
Mikko Ijäksen teoskokonaisuus "Grandeur of Life – digitaalisia piirustuksia" käsitti Applen iPhonella ja iPadillä tehtyjä digitaalisia piirustuksia. Ijäksen mukaan nämä nykyaikaiset ja helppokäyttöiset kosketusnäytölliset viestintävälineet ovat mahdollistaneet piirroksien jakamisen maailmanlaajuisesti heti niiden valmistuttua. Teoksien lähtökohtana on henkilökohtainen havainto ja tunne. Kuvien aiheina ovat perhe, ystävät, koti, kukat, maisemat ja omakuvat. Kuvat on piirretty ilman erillistä käsitteellistä viitekehystä, mutta kuvia yhdistää innostunut suhtautuminen elämään, ympäristöön ja sen visuaalisuuteen.
Ijäksen teoskokonaisuuden nimi Grandeur of Life on lainaus Charles Darwinin Lajien synnyn (1859) upeista lopetussanoista:


title: Mikko Ijäs

text: "“Mitä mahtavuutta onkaan tässä näkemyksessä, että elämän henki on alun perin puhallettu vain muutamiin tai yhteen ainoaan muotoon, ja planeetan jatkaessa kiertämistään radallaan järkähtämättömän painovoimalain mukaisesti yksinkertaisesta alusta on kehittynyt, ja kehittyy edelleen loputtomasti mitä kauneimpia ja ihmeellisimpiä eliöitä.”"


title: Mikko Ijäs

text: Teoskokonaisuus on ensi kertaa esillä Korjaamo Galleriassa, Helsingissä loka- marraskuussa 2010.


title: Mikko Ijäs

text: Mikko Ijäksen keskeisin kiinnostuksen kohde tutkimuksessa on hänen väitöskirjansa otsikko Silmä, käsi ja mieli: inhimillisen havainnon evoluutio taidehistoriassa. Ijäs on pyrkinyt löytämään jonkinlaisia vastauksia kysymyksiin, jotka ovat kummunneet hänen omasta kokemuksestaan taiteilijana: Miksi myöhäispaleoliittisen kauden teokset eivät ole mallin mukaan tehtyjä? Miksi koko taidehistoriassakaan ei itse asiassa ole, lyhyitä kausia lukuun ottamatta, tehty taidetta mallin mukaan? Mikä oli se sosiaalinen pakote, joka pani taiteilijat käyttämään elävää mallia kohteenaan renessanssiajalla, ja miksi tuo tapa säilyi aina 1800-luvun puoleenväliin saakka, kunnes kemikaalinen valokuvaus keksittiin?


title: Gellért

text: Gellért voi tarkoittaa seuraavia asioita:


title: Rooman keisarikunta

text: Rooman keisarikunta () oli muinainen laajoja alueita Välimeren ympäristössä hallinnut valtio. Keisariaika on yksi antiikin Rooman aikakausista: se alkoi vuonna 27 eaa. Rooman tasavallan kaatuessa ja jatkui vuoteen 395, kun valtakunta jakautui Länsi-Roomaksi ja Itä-Roomaksi; Länsi-Rooman viimeinen keisari syrjäytettiin vuonna 476, mutta Itä-Rooma jatkoi kukoistustaan Bysantin valtakuntana pitkälle keskiajalle.


title: Rooman keisarikunta

text: Rooman tasavallan viimeisiä vuosikymmeniä ensimmäisellä vuosisadalla eaa. häiritsivät sisällissodat. Tasavallan kaatumiseen johtivat useat tapahtumat: Julius Caesar nousi Rooman diktaattoriksi, vuonna 44 eaa. hänet salamurhattiin ja valtion johtoon nousi toinen triumviraatti, johon kuuluivat Marcus Antonius, Gaius Octavianus ja Marcus Aemilius Lepidus, ja lopulta Aktionin taistelun jälkeen Octavianus kruunattiin Rooman ensimmäiseksi keisariksi nimellä Augustus. Augustus loi hallintomuodon, jossa yhdistyivät perinteinen monarkia ja jotkin tasavallan ajan käytännöt. Hänen valtakautensa oli rauhanomainen, ja Rooman valtio alkoi kukoistaa jälleen.


title: Rooman keisarikunta

text: Augustuksesta lähtien keisaria alettiin palvoa jumalana. Vaikka senaatti oli edelleen toiminnassa, keisari oli "princeps", ”merkittävin kansalainen”, ja hänellä oli todellinen valta. Huomattavia ajanlaskun kahden ensimmäisen vuosisadan keisareita olivat Trajanus, Hadrianus, Antoninus Pius ja Marcus Aurelius; historia on yleensä antanut vähemmän mairittelevan kuvan Nerosta ja Caligulasta.


title: Rooman keisarikunta

text: Konstantinus I:n valtakaudelle saakka valtakunnan kristittyä vähemmistöä oli syrjitty, mutta vuonna 320 uskonto otettiin valtion suojelukseen. 300-luvulla kuitenkin Rooman jatkuvista hyökkäyksistä kärsivät länsiosat heikkenivät suhteessa vakaaseen ja vauraaseen Itä-Roomaan: viimeinen yhtenäistä imperiumia hallinnut keisari oli Theodosius I (379–395). Hänen kuoltuaan valtakunta hajosi kahtia. Länsi-Rooman viimeisen keisarin Romulus Augustuluksen syrjäytti germaanipäällikko Odovakar vuonna 476.


title: Loggia dei Lanzi

text: Loggia dei Lanzi, tunnetaan myös nimellä Loggia della Signoria, on rakennus Firenzessä. Se sijaitsee Piazza della Signorian laidalla Palazzo Vecchion oikeassa kulmassa. Loggia dei Lanzi rakennettiin 1376–1382 kokoontumisia ja julkisia seremonioita varten.


title: Loggia dei Lanzi

text: Rakennusta on kutsuttu myös nimellä "Loggia dell' Orcagna", sillä sen suunnittelijana pidettiin Orcagnaa. Sen on kuitenkin suunnitelleet Benci di Cione ja Simone Talenti. Loggia dei Lanzin julkisivulla on Agnolo Gaddin tekemät allegoriset hahmot, jotka esittävät neljää klassista hyvettä. Portailla on kaksi leijonahahmoa, joista toinen on roomalaisajalta ja toinen Flaminio Vaccan suunnittelema. 1500-luvun lopulla Uffizin palatsin valmistumisen jälkeen Bernardo Buontalenti muutti Loggia dei Lanzin terassin eräänlaiseksi riippuvaksi puutarhaksi, jolla prinssit pystyivät katselemaan aukiolla pidettyjä tapahtumia.


title: Loggia dei Lanzi

text: Loggia dei Lanzissa on monia klassisia ja manieristisia veistoksia renessanssityylisten kaarien alla. Näistä manieristiset veistokset ovat erityisen merkittäviä. Niihin kuuluvat Giambolognan "Sabiinitarten ryöstö" ja "Herkules voittamassa kentauri Nessosta". Kuuluisin rakennuksen teoksista on Benvenuto Cellinin pronssiveistos "Perseus".


title: Kansanhuolto

text: Kansanhuolto on valtion järjestämää toimintaa, jolla pyritään turvaamaan kansan toimeentulo poikkeusoloissa sääntelemällä talouselämää ja työvoiman käyttöä.


title: Kansanhuolto

text: Itsenäistyvässä Suomessa vuoden 1917 lopulla puhuttiin kansanhuollosta ”nälän organisointina”. Toimintaan haettiin malleja tutkimalla, miten säännöstelyä toteutettiin Ruotsissa ja Saksassa.


title: Kansanhuolto

text: Toisen maailmansodan aikana ja muutamia vuosia sen jälkeenkin Suomessa toimi virallista kansanhuoltoa varten kansanhuoltoministeriö. Ministeriö perustettiin 20. syyskuuta 1939 ”käsittelemään asioita, jotka koskevat väestön toimeentulon ja maan talouselämän sekä taloudellisen puolustusvalmiuden turvaamista”. Kansanhuoltoministeriössä oli aluksi yksi ministeri, vuoden 1941 alusta lähtien kaksi – ajoittain kolmekin – ministeriä. Ministeriön toimialaan kuului lokakuussa 1939 julistetun, kaikkia 16–60-vuotiaita henkilöitä koskeneen yleisen työvelvollisuuden johto, kunnes tämä tehtävä siirrettiin kulkulaitosten ja yleisten töiden ministeriölle vuoden 1941 alussa.


title: Kansanhuolto

text: Paikallistasolla kansanhuollosta vastasi 13 kansanhuoltopiiriä ja jokaisessa kunnassa ollut kansanhuoltolautakunta.


title: Kansanhuolto

text: Kansanhuoltoministeriössä oli vielä vuonna 1946 yli 800 työntekijää. Ministeriö lakkautettiin vuoden 1949 lopussa, jolloin sen vielä jäljellä olleet tehtävät jaettiin kauppa- ja teollisuusministeriön, kulkulaitosten ja yleisten töiden ministeriön ja sosiaaliministeriön kesken. Monissa kunnissa kansanhuoltolautakunnat toimivat vielä jonkin aikaa 1950-luvullakin.


title: Kansanhuolto

text: Vapaaehtoista kansalaisten huoltoa hoiti vuonna 1941 perustettu Suomen Huolto -järjestö.


title: Uuno Saarnio

text: Uuno Saarnio (sukunimi vuoteen 1919 Bredström; 5. tammikuuta 1896 Turku – 14. huhtikuuta 1977 Helsinki) oli suomalainen kirjastonjohtaja ja filosofi.


title: Uuno Saarnio

text: Saarnio keskeytti oppikoulun kolmannelta luokalta ja työskenteli sitten Kansallis-Osake-Pankin konttoristina Turussa 1912–1920 ja Turun kaupunginkirjastossa harjoittelijana 1920–1921. Hän valmistui ylioppilaaksi yksityisesti Forssan yhteislyseosta 1921. Saarnio opiskeli tämän jälkeen filosofiaa ja matematiikkaa Turun yliopistossa ja valmistui filosofian kandidaatiksi 1927. Opintojen ohella Saarnio oli työssä Turun yliopiston kirjastossa amanuenssina 1921–1928. Valmistuttuaan hän oli Turun kaupunginkirjaston palveluksessa varakirjastonhoitajana 1928–1939.


title: Uuno Saarnio

text: Saarnio väitteli filosofian tohtoriksi 1937, väitöskirja "Untersuchungen zur symbolischen Logik I" käsitteli merkkien ja merkityssuhteiden logiikkaa. Hän työskenteli Tampereen kaupunginkirjaston johtajana 1939–1940 ja sen jälkeen Helsingin kaupunginkirjaston johtajana 1940–1963. Saarnio toimi myös Helsingin yliopiston logiikan dosenttina 1945–1966 ja hän sai professorin arvonimen 1957. Eläkkeelle jäätyään Saarnio toimi vielä Bonnin yliopiston vierailevana filosofian professorina 1964–1966 ja Helsingin yliopiston teologisen tiedekunnan filosofian historian luennoitsijana 1967–1969.


title: Uuno Saarnio

text: Kirjastonjohtajana Saarnio kehitti muun muassa sairaala- ja musiikkikirjastotoimintaa ja aloitti vuonna 1942 kirjastokerhotoiminnan Helsingin kaupunginkirjastossa. Filosofian alueella hän tutki sanateoriaa, etiikkaa ja arvoteoriaa sekä matemaattisen logiikan alueella transfiniittisia järjestyslukuja ja kontinuumihypoteesia. Saarnio uskoi itse todistaneensa matemaatikko Georg Cantorin kontinuumihypoteesin oikeaksi mutta hänen naiiviin joukko-oppiin perustuva ratkaisuehdotuksensa ei ole saanut matemaatikkojen hyväksyntää. Kontinuumihypoteesin mukaan ei ole olemassa sellaista joukkoa, joka on kooltaan kokonaislukujen joukon ja reaalilukujen joukon välissä.


title: Varsovan radiomasto

text: Varsovan radiomasto () oli maailman korkein rakennelma ennen luhistumistaan 8. elokuuta 1991. Masto oli korkeudeltaan 646 metriä ja 38 senttimetriä. Itsesäteilevänä se oli myös ainoa koskaan rakennettu pitkien aallonpituuksien puoliaaltodipoliantenni.


title: Varsovan radiomasto

text: Radiomaston suunnitteli Jan Polak. Rakennustyöt alkoivat heinäkuussa 1970 ja saatiin päätökseen 18. toukokuuta 1974. Heinäkuun 30. päivänä samana vuonna radiomasto otettiin käyttöön. Suomenkielisestä kutsumanimestään huolimatta masto ei sijainnut Varsovassa vaan Konstantynówin kylässä Gąbinin kunnassa, 80 kilometriä Varsovasta länteen.


title: Varsovan radiomasto

text: 8. elokuuta 1991 maston ylimmän osan tukikaapelien vaihdossa tehtiin virhe, jonka seurauksena masto ensin vääntyi ja sitten katkesi suunnilleen keskeltä. Onnettomuutta tutkineen komitean mukaan syypää romahdukseen oli maston rakennuttanut ja sitä ylläpitänyt Mostostal-teräsyhtiö. Rakennusvaiheen koordinaattori tuomittiin kahdeksi ja puoleksi vuodeksi vankeuteen, ja rakennuksesta vastuussa olevan osaston johtaja Mostostalilla sai kaksi vuotta vankeutta.


title: Varsovan radiomasto

text: Masto oli alun perin tarkoitus pystyttää uudelleen, mutta paikallisten asukkaiden vastustuksen vuoksi se korvattiin Solec Kujawskiin rakennetulla uudella radioasemalla, joka käyttää lähetyksiinsä kahta lyhyempää mastoa (330 ja 289 metriä).


title: Varsovan radiomasto

text: Varsovan maston romahduksen jälkeen Puolan korkein rakennelma on ollut 360 metriä korkea radio- ja TV-torni Olsztynissä. Maailman korkeimmaksi rakennelmaksi tuohon aikaan palasi 628,8 metriä korkea KVLY-TV-masto, joka sijaitsee Fargossa Yhdysvaltain Pohjois-Dakotassa. Fargon masto ei kuitenkaan ole Varsovan radiomaston tapaan antenni vaan pelkkä tukirakenne. Dubaihin rakennettu Burj Khalifa syrjäytti Varsovan radiomaston korkeimpana koskaan rakennettuna rakennelmana 19. toukokuuta 2008.


title: Kung fu -poliisit

text: Kung fu -poliisit (KFP) on suomalainen sarjakuva, jota julkaistiin alun perin "Helsingin Sanomien" viikoittaisessa "Nyt"-liitteessä vuosina 2000–2004. Sarjakuvasta on ilmestynyt myös kaksi Otavan kustantamaa kirjaa, "Kung fu -poliisit" (2002) ja "Nuoret nälkäiset miehet" (2003). Sarjakuvaa käsikirjoitti Timo Iivari. Alkuun piirtäjänä toimi Tomi Tuominen, sittemmin Ville Pirinen.


title: Kung fu -poliisit

text: Tarinoissa kuvataan kuvitteellisen poliisiaseman työyhteisöä, jonka muodostavat Marley, Noboru sekä Butch. Useissa jaksoissa esiintyy myös ammatti- ja taparikollinen Olli. Sarjasta on tehty 2000-luvun alkuvuosina myös kaksi Flash-tekniikalla toteutettua lyhyttä animaatiotarinaa, jotka olivat nähtävissä Nyt.fi-portaalissa.


title: Kung fu -poliisit

text: Kung fu -poliisien lomaillessa "Nyt"-liitteen sarjakuvana ilmestyi sen sisarsarja "Judo-rajavartijat", joka oli toiminnallisempaa ja suoraviivaisempaa kuin enemmän sanailuun perustuva poliisisarja.


title: Adolf Hitlerin seksuaalisuus

text: Adolf Hitlerin seksuaalisuus on ollut historioitsijoiden spekulaatioiden kohteena, eikä siitä ole päästy yksimielisyyteen.


title: Adolf Hitlerin seksuaalisuus

text: Hitlerillä oli 1920-luvulla kihlattu Maria Reiter, ja myöhemmin vaimo Eva Braun. Tästä huolimatta Hitleriä on väitetty homoseksuaaliksi tai jonkin parafilian omaavaksi.


title: Adolf Hitlerin seksuaalisuus

text: Aihetta on tutkittu paljon, sillä Hitler esiintyi julkisuudessa poliittisiin tavoitteihinsa keskittyvänä vahvana johtajana vailla intiimielämää tai seksuaalisuutta. Monet tutkimukset ovat olleet sensaationhakuisia ja paikkansapitämättömiä kohteen luonteen takia.


title: Adolf Hitlerin seksuaalisuus

text: Vuonna 1943 CIA:n edeltäjä OSS (Office of Strategic Services) julkaisi 281-sivuisen raportin "A Psychological Analysis of Adolf Hitler: His Life and Legend". Raportissa analysoidaan Hitlerin toimintaa ja motiiveja psykoanalyysin kautta. Siinä muun muassa luonnehditaan Hitlerin luonteessa olevan ”homoseksuaalisia vivahteita”. Samassa raportissa Carl Jung arveli Hitlerin omaavan jopa feminiinisen vietin.


title: Adolf Hitlerin seksuaalisuus

text: Raportin sivulla 138 väitetään Hitlerin olleen ”äärimmäinen masokisti, joka saa seksuaalista tyydytystä naisen kyyristyessä hänen päänsä päälle samalla virtsaten ja ulostaen”. Otto Strasserin haastattelujen mukaan Hitlerillä oli tämänkaltainen partneri, todennäköisesti sisarpuolensa tytär Geli Raubal. Tämän myötä Hitleriin on kohdistettu myös insestiepäilyjä.


title: Adolf Hitlerin seksuaalisuus

text: Kirjassaan "Explaining Hitler: The Search for the Origins of His Evil" toimittaja Ron Rosenbaum haastatteli OSS:n raporttiin tietämättään osallistuneita psykologeja, jotka kielsivät tehneensä vastaavan diagnoosin. Rosenbaumin mukaan raportin kirjoittaja keksi itse väitteet Hitlerin homoseksuaalisuudesta.


title: Adolf Hitlerin seksuaalisuus

text: Väitteitä Hitlerin homoseksuaalisuuden puolesta on esittänyt myös historioitsija Lothar Machtan kirjassaan "Hitlers Geheimnis. Das Doppelleben eines Diktators" (2001). Väitteet perustuvat Hitlerin vanhan sotatoverin Münchenin poliisille 1920-luvun alussa esittämiin syytöksiin. Tässä niin kutsutussa ”Mend-protokollassa” väitettiin Hitlerin osallistuneen homoseksuaalisiin akteihin, mutta monet historiantutkijat epäilevät syytöksen esittäjää epäluotettavaksi.


title: Adolf Hitlerin seksuaalisuus

text: Historioitsija Samuel Igra väitti teoksessaan "Germany’s National Vice" Hitlerin olleen miesprostituoitu Wienissä oleskeluaikanaan vuosina 1907–1912 ja Münchenissä uudestaan 1912–1914. Hitlerin mahdollisista asiakkaista ei ole kuitenkaan mitään tietoa. Hitlerin ystävä August Kubizek väitti hänen myös olleen ankara prostituution vastustaja.


title: John Manley

text: John Paul Manley (s. 5. tammikuuta 1950 Ottawa, Ontario, Kanada) on kanadalainen Liberaalipuolueen poliitikko. Hän istui parlamentin jäsenenä vuosina 1988–2004 ja oli pitkään useissa ministeriyksissä, muun muassa varapääministerinä 2002–2003.


title: John Manley

text: Manley syntyi Ottawassa, opiskeli Bell High Schoolissa ja valmistui yliopistosta lakimieheksi.


title: Karl von Hasenauer

text: Karl von Hasenauer (s. 20. heinäkuuta 1833 Wien – k. 4. tammikuuta 1894 Wien) oli yksi merkittävimmistä itävaltalaisista historismin arkkitehdeista Wienissä, erityisesti Ringstraßen alueella. Von Hasenauer oli August Sicard von Sicardsburgin ja Eduard van der Nüllin oppilaita. Hänelle myönnettiin vapaaherran ("Freiherr") arvo vuonna 1873.


title: Karl von Hasenauer

text: Von Hasenauer oli Wienin vuoden 1873 maailmannäyttelyn pääarkkitehti. Yhdessä saksalaisen Gottfried Semperin kanssa von Hasenauer suunnitteli Wienin taidehistoriallisen ja luonnonhistoriallisen museon (1871–1891), Burgtheaterin (1874–1888) ja keisarillisen Hofburgin palatsin uuden osan (1881–1894). Wieniin von Hasenauer suunnitteli myös Palais Lützowin (1870) ja Hermesvillan (1882–1886).


title: Hunajayhtymä

text: Hunajayhtymä Oy on vuonna 1969 perustettu yhtiö, jonka perusti joukko mehiläishoitajia. Sen tavoitteena oli vastata kahteen tarpeeseen: hunajan myynnin tehostamiseen sekä monipuoliseen mehiläistarvikemyyntiin. Aluksi toimipaikkana oli Toijala, mutta vuonna 1973 yritys muutti nykyiselle paikalleen Loimaalle.


title: Hunajayhtymä

text: Hunajayhtymä on Suomen suurin kotimaisen hunajan pakkaaja. Hunaja ostetaan sopimustuottajilta, pakataan ja myydään edelleen keskusliikkeille. Heiltä ostetaan myös vahaa, josta valmistetaan vahavalssaamossa uusia pohjukkeita. Mehiläishoitotarvikkeita myydään varastomyymälässä sekä postimyyntinä. Lisäksi heinä-elokuussa myydään talviruokintasokeria.


title: Otto Wagner

text: Otto Koloman Wagner (13. heinäkuuta 1841 Wien – 11. huhtikuuta 1918 Wien) oli itävaltalainen arkkitehti. Wagner lukeutui historismin ja jugendin arkkitehteihin. Hän on Wienin arkkitehtikoulukunnan perustaja ja modernin kaupunkirakentamisen edelläkävijä.


title: Otto Wagner

text: Wagner opiskeli vuodesta 1857 vuoteen 1862 Berliinin kuninkaallisessa arkkitehtiakatemiassa sekä Wienissä aluksi Polyteknillisessä instituutissa ja myöhemmin kuvataideakatemiassa muun muassa August Sicard von Sicardsburgin ja Eduard van der Nüllin oppilaana. Oman itsenäisen arkkitehtiuransa Wagner aloitti vuonna 1864.


title: Otto Wagner

text: Wagner teki Wienin uuden keskustasuunnitelman, josta tosin toteutui vain kaupunkirata. Hän seurasi vuonna 1894 Karl von Hasenaueria Wienin kuvataideakatemian professorina. Sen erikoisluokan johtajana hän oli perustamassa "Moderne Architektur" -nimistä oppisuuntaa. Hänen toteutuneita suunnitelmiaan ovat Karlsplatzin asema (1899–1901), Postsparkassenamt (1904–1906) ja Nussdorf Wienissä.


title: Gestrin

text: Gestrin ja Gästrin ovat sukunimen eri kirjoitusmuotoja. Nimi on muun muassa seuraavilla henkilöillä:


title: Nuutti Vuoritsalo

text: Knut Felix (Nuutti) Vuoritsalo (sukunimi aikaisemmin Hornborg; 13. helmikuuta 1878 Helsinki – 12. marraskuuta 1913 Kotka) oli suomalainen opettaja ja kirjailija. Hän kirjoitti runsaasti Tuulispää -lehteen. Vuoritsalo julkaisi teoksia ja muita kirjoituksia myös nimimerkeillä "Felix Hornborg", "Saint-Boeuf", "Vuoritsalo" ja "N. Wuoritsalo."


title: Nuutti Vuoritsalo

text: Vuoritsalon vanhemmat olivat senaatin vahtimestari D. Zefanias Hornborg ja hänen vaimonsa Maria. Vuoritsalo pääsi ylioppilaaksi helsinkiläisestä Läroverket for gossar och flickor-yhteiskoulusta 1896 ja opiskeli Helsingin yliopistossa valmistuen filosofian kandidaatiksi 1900 ja maisteriksi 1905. Vuoritsalo toimi Helsingin suomalaisen normaalilyseon ja Helsingin reaalilyseon saksan ja ranskan kielen opettajana vuosina 1907–1909 sekä Kotkan suomalaisen yhteiskoulun opettajana 1909–1913 ja rehtorina 1910–1911.


title: Nuutti Vuoritsalo

text: Nuutti Vuoritsalo oli naimisissa vuodesta 1909 Helmi Kosken kanssa.


title: August Sicard von Sicardsburg

text: August Sicard von Sicardsburg (virheellisesti myös " Siccard von Siccardsburg", s. 6. joulukuuta 1813 Pest – k. 11. kesäkuuta 1868 Weidling) oli itävaltalainen arkkitehti. Hänet tunnetaan etenkin Wienin valtionoopperasta (1861–1869), jonka hän suunnitteli yhdessä Eduard van der Nüllin kanssa. Wienissä opiskellut ja opettanut von Sicardsburg edisti itävaltalaisessa rakennustaiteessa historismin asemaa niin itsensä kuin oppilaidensa, kuten Karl von Hasenauerin, kautta.


title: Pedro de Valdivia

text: Pedro de Valdivia (n. 1500 – 1. tammikuuta 1554) on espanjalainen konkistadori ja Chilen valloittaja.


title: Pedro de Valdivia

text: Pedro de Valdivia syntyi luultavasti Badajozissa noin vuonna 1500 hidalgo-perheeseen ja liittyi 1520 Kaarle V:n armeijaan. Hän taisteli Flanderissa 1521 ja Italiassa 1522–1525, meni naimisiin ja matkusti 1535 Venezuelaan jossa hän astui Hernando Pizarron palvelukseen ja taisteli Diego de Almagroa vastaan. Hän rikastui hopeakaivoksella joka hänelle annettiin palkkioksi urhoollisuudestaan.


title: Pedro de Valdivia

text: Diego de Almagron löytöretken epäonnistuttua de Valdivia pyysi Perun kuvernööriltä lupaa saattaa loppuun Perun eteläpuolisten maiden valloituksen. Rahapulassa hän lähti Cuzcosta tammikuussa 1540 vain muutaman espanjalaisen ja noin tuhannen intiaanin kanssa. Hän seurasi aavikkoreittiä Atacamaan ja julisti maan kuninkaansa omaisuudeksi. Joulukuussa retkikunta saapui Mapochojoen laaksoon, jonne he perustivat pysyvän asutuksen 12.2.1541. Jokilaakso oli tiheästi asutettua ja Valdivia yritti vakuuttaa paikalliset hyvistä aikeistaan. Espanjalaisten suhteet paikallisiin olivat tulehtuneet Almagron raa'an toiminnan tähden mutta Valdivia yritti parantaa suhteita. Espanjalaiset kuulivat kuitenkin Marga Margan kultakaivoksesta ja pakottivat paikalliset työskentelemään siellä.


title: Pedro de Valdivia

text: Francisco Pizarron murhan jälkeen 1541 Valdivia nimitti itsensä alueen kuvernööriksi. Uuden Chilen alueen hallinto erotettiin Perun hallinnosta. Tämän jälkeen Valdivia ryhtyi työntymään entistä syvemmälle Etelä-Chileen. Alue ei kuitenkaan ollut tuottoisa, kultaa ei ollut paljon ja alueen asukkaat olivat vihamielisiä.


title: Pedro de Valdivia

text: 11.9.1541 paikalliset intiaanit päällikkö Michimaloncon johdolla hyökkäsivät espanjalaisia vastaan, mutta pakenivat yllättäen. Vangiksi saadut kertoivat nähneensä pilvissä valkoisella hevosella ratsastavan miehen, jolla oli paljastettu miekka. Ilmestyksen pääteltiin olevan Pyhä Jaakko ja kaupunki sai nimen "Santiago de la Nueva Extremadura". Kaupunki kuitenkin tuhoutui täysin ja se perustettiin uudelleen vasta syksyllä 1543 uusien tarvikkeiden saapuessa Perusta Santiaguillo-laivalla.


title: Pedro de Valdivia

text: Helmikuussa 1546 Valdivia lähti 70 miehen kanssa etelään Bío-Bíojoelle aloittaen samalla araucon sodan, Bío-Bíojoelle suunniteltiin perustettavaksi uusi kaupunki. He joutuivat kuitenkin perääntymään hyökkäyksen vuoksi.


title: Pedro de Valdivia

text: Valdivia keräsi lisää miehiä ja taisteli Xaquixahuanassa. Perun varakuningas nimesi hänet palveluksistaan kuvernööriksi. Etelä-Chile valloitettiin kovasta vastarinnasta huolimatta 1549–1552 ja Valdivia perusti useita uusia kaupunkeja kuten La Serenan, Valparaíson, Concepciónin, Valdivian ja Villarican. Hän palasi sen jälkeen etelään joulukuussa 1552. Pitääkseen auki reitin Concepciónista etelään matkalle oli rakennettu useita linnoituksia. Matkalla tutkimaan hyökkäystä Tucapeliin hänet yllätettiin ja vangittiin. Tarinan mukaan päällikkö Lautaron johtamat mapuchet teloittivat hänet kaatamalla sulaa kultaa hänen suuhunsa tyydyttääkseen hänen rikkauksienhimonsa.


title: Eduard van der Nüll

text: Eduard van der Nüll (9. tammikuuta 1812 Wien – 4. huhtikuuta 1868 Wien) oli itävaltalainen arkkitehti. Hän lukeutui niin kutsutun Ringstraße-ajan historismin arkkitehteihin.


title: Eduard van der Nüll

text: Van der Nüll toimi vuodesta 1844 vuoteen 1865 ornamentiikan professorina Wienin kuvataideakatemiassa. Professorinuraansa ennen van der Nüll oli tehnyt opintomatkoja Länsi-Eurooppaan yhdessä ystävänsä August Sicard von Sicardsburgin kanssa. Sicardsburgin kanssa hän myös suunnitteli useita rakennuksia, joista tunnetuin on uusrenessanssinen Wienin valtionooppera 1860-luvulta.


title: Eduard van der Nüll

text: Van der Nüll kuoli hirttäytymällä 4. huhtikuuta vuonna 1868.


title: Loggia

text: Loggia (ital.) eli pylväskäytävä tai pilarikäytävä on arkkitehtoninen elementti, joka on peräisin renessanssin aikaisesta Italian rakennustaiteesta. Se on vähintään yhdeltä sivultaan avoin rakennelma, jonka kattoa kannattelevat pylväät. Rakennuksen julkisivun puoleista, maantasolla tai joskus korkeammalla olevaa käytävää tai arkadia erottaa ulkotilasta pylväikkö, pilarit tai kaaristo. Loggia on joskus myös puutarhassa sijaitseva itsenäinen rakennus. Myös rakennuksen sisässä olevaa vähintään yhdeltä sivulta avointa pylväin erotettua katettua tilaa kutsutaan loggiaksi.


title: Loggia

text: Loggia voi olla myös vaihtoehto portiikille. Tällaisena loggiaa kutsutaan yleensä upotetuksi portiikiksi tai ulkoilmalle avoimeksi huoneeksi, jossa on lävistetyt seinät. Joskus käytetään tuplaloggioita, jolloin toisessa kerroksessa on loggia maantasolla olevan päällä. Loggioille annettiin joskus lisämerkitystä rakentemalla niiden päälle päätykolmio.


title: Loggia

text: Italialaisessa arkkitehtuurissa olivat 1600-luvulla suosiossa pienet loggiatyyliset kesärakennelmat. Ne rakennettiin asuinrakennusten katoille, joilla pystyi nauttimaan virkistävästä tuulesta ja näköaloista. Rooman taivaanrannassa tällaisia loggioita voi nähdä huomattavasti.


title: Münsterin hallintopiiri

text: Münsterin hallintopiiri () on yksi Saksan Nordrhein-Westfalenin osavaltion viidestä hallintopiiristä. Sen hallintokaupunki on Münster. Hallintopiirissä on arviolta 2 614 229 asukasta (vuonna 2015) ja sen pinta-ala on 6 917 neliökilometriä.


title: Münsterin hallintopiiri

text: Hallintopiiri koostuu viidestä piirikunnasta () ja kolmesta piirittömästä kaupungista (). Piirikunnat on edelleen jaettu kuntiin. Piirittömiä kaupunkeja hallintopiirissä ovat Bottrop, Gelsenkirchen ja hallintokaupunki Münster.


title: Detmoldin hallintopiiri

text: Detmoldin hallintopiiri () on yksi Saksan Nordrhein-Westfalenin osavaltion viidestä hallintopiiristä. Sen hallintokaupunki on Detmold. Hallintopiirissä on arviolta 2 057 996 asukasta (vuonna 2015) ja sen pinta-ala on 6 525 neliökilometriä.


title: Detmoldin hallintopiiri

text: Hallintopiiri koostuu kuudesta piirikunnasta () ja yhdestä piirittömästä kaupungista (). Piirikunnat on edelleen jaettu kuntiin. Piiritön kaupunki hallintopiirissä on 325 000 asukkaan Bielefeld.


title: Chemnitzin hallintopiiri

text: Chemnitzin hallintopiiri () oli yksi saksalaisen Saksin osavaltion kolmesta hallintopiiristä. Se sijaitsi osavaltionsa länsiosassa. Hallintopiiri perustettiin 27. marraskuuta 1990 Saksin osavaltiohallituksessa tehdyn päätöksen nojalla 1. tammikuuta 1991. Hallintopiiri lakkautettiin vuonna 2012 paikallishallintouudistuksessa.


title: Chemnitzin hallintopiiri

text: Chemnitzin hallintopiirin pääkaupunki oli Chemnitz. Hallintopiiri oli pinta-alaltaan 6 097,25 neliökilometrin suuruinen ja sen alueella asui noin 1,5 miljoonaa ihmistä. Väestötiheys hallintopiirissä oli 249 as./km².


title: Chemnitzin hallintopiiri

text: Hallintopiiri koostui yhdeksästä piirikunnasta () ja kolmesta piirittömästä kaupungista (). Piirikunnat jaettiin edelleen kuntiin. Piirittömiä kaupunkeja hallintopiirissä olivat Chemnitz, Plauen ja Zwickau.


title: Leipzigin hallintopiiri

text: Leipzigin hallintopiiri () oli yksi saksalaisen Saksin osavaltion kolmesta hallintopiiristä. Se sijaitsi osavaltionsa luoteisessa osassa. Hallintopiiri perustettiin 27. marraskuuta 1990 Saksin osavaltiohallituksessa tehdyn päätöksen nojalla 1. tammikuuta 1991. Saksi luopui hallintopiireistään vuonna 2012.


title: Leipzigin hallintopiiri

text: Leipzigin hallintopiirin hallintokaupunki oli Leipzig. Hallintopiiri oli pinta-alaltaan 4 387,62 neliökilometrin suuruinen ja sen alueella asui noin 1,1 miljoonaa asukasta. Väestötiheys hallintopiirissä oli 244 as./km².


title: Leipzigin hallintopiiri

text: Hallintopiiri koostui viidestä piirikunnasta () ja yhdestä piirittömästä kaupungista (), hallintokaupunki Leipzigista. Piirikunnat jaettiin edelleen kuntiin.


title: Jonttu-Fantti ja hänen ystävänsä

text: Jonttu-Fantti ja hänen ystävänsä () on australialainen lastenohjelma.


title: Jonttu-Fantti ja hänen ystävänsä

text: Sarjassa joukko leluja asuu pienen Mikko-pojan huoneessa ja he ratkovat arki-elämän ongelmia. Sarjan alussa leluhahmoja on kolme, mutta sarjan edetessä leluja tulee toiset kolme lisää.


title: Jonttu-Fantti ja hänen ystävänsä

text:
Sarja on ilmeisesti antanut vaikutteita Disney-elokuvaan Toy Story, sillä sarjassa lelut elävät ja käyttäytyvät ihmisten lailla. Sarjassa ei esiinny ihmisiä juuri lainkaan. Muutamia sarjassa esitettyjä aiheita käytetään elokuvassa.
Suomessa sarja esitettiin vuosina 1993-1995 Yle TV2:n "Pikku Kakkosen" yhteydessä.


title: Jonttu-Fantti ja hänen ystävänsä

text: Suomenkielisessä versiossa ensimmäisissä jaksoissa Matti Pellonpää ja Maria Salo esittivät hahmojen roolit. Pellonpään kuoltua, sarjan myöhemmissä jaksoissa hänen tilalleen tulivat Risto Aaltonen ja Matti Laitinen.


title: Gerhard Herzberg

text: Gerhard Herzberg PC, CC, FRSC, FRS, (25. joulukuuta 1904 Hampuri – 3. maaliskuuta 1999 Ottawa) oli saksalainen fyysikko ja fysikaalinen kemisti. Hän sai Nobelin kemianpalkinnon vuonna 1971 molekyylien rakenteiden spektroskooppisesta tutkimuksesta.


title: Gerhard Herzberg

text: Herzberg joutui pakenemaan Saksasta Kanadaan vuonna 1935. Hänen päätyönsä koskivat atomien ja molekyylien spektroskopiaa. Hän on tunnettu tekniikoistaan selvittää kaksi- tai useampiosaisten molekyylien ja vapaiden radikaalien tutkimisesta. Herzberg toimi useissa yliopistoissa niin Kanadassa kuin Euroopassakin.


title: Gerhard Herzberg

text: Herzberg sai töistään lukuisia kunnianosoituksia mm. vuonna 1968 hänelle myönnettiin huomattava kunniamerkki, Order of Canada -mitali.


title: Richard Dadd

text: Richard Dadd (1. elokuuta 1817 – 7. tammikuuta 1886) oli brittiläinen viktoriaanisen ajan taidemaalari. Hän syntyi Chathamissa Kentin kreivikunnassa ja pääsi 20-vuotiaana opiskelemaan Royal Academy of Artsiin.


title: Richard Dadd

text: Dadd oli The Clique -taiteilijaryhmän perustajajäsen. Hän tuli tunnetuksi fantasia-aiheisilla maalauksillaan, kuten "The Fairy Feller’s Master-Stroke" (1864).


title: Richard Dadd

text: Dadd suistui nuorella aikuisiällään psykoosiin ja surmasi vuonna 1843 harhaluulojen ajamana isänsä. Hänen mielisairautensa laatua ei tarkoin määritetty, mutta hän eli aikuisikänsä laitoshoidossa toipumatta täysin koskaan. Hän kuoli keuhkosairauteen 68-vuotiaana.


title: Orewayn rautatieasema

text: Orewayn rautatieasema on rautatieliikennepaikka Newfoundland ja Labradorin provinssissa Kanadassa. Se sijaitsee Quebec North Shore and Labrador Railwayn omistaman Sept-Îles’n ja Labrador Cityn välisellä rataosalla 300 kilometriä Sept-Îles’stä pohjoiseen.


title: Orewayn rautatieasema

text: Liikennepaikka avattiin liikenteelle 1952, kun rautatie Sept-Îles’stä Scheffervilleen valmistui. Tuolloin Oreway sijaitsi rautatien puolessa välissä, ja sinne rakennettiin suurikokoinen harkkotiilinen hotelli junamiehistöjen lepopaikaksi. Hotelli suljettiin myöhemmin ja korvattiin parakkityylisellä majoituksella.


title: Orewayn rautatieasema

text: Liikennepaikalla on yksi pitkä sivuraide junien kohtaamisia varten, ja sen lisäksi kaksi kuormausraidetta sekä kolmioraide. Liikennepaikalla oli myös pieni korjauspaja kiireellistä korjaamista vaativien rautatiekaluston vikoja varten.


title: Orewayn rautatieasema

text: Sept-Îles’n ja Scheffervillen välillä liikennöivä henkilöjuna "Tshiuetin" pysähtyy asemalla tarvittaessa.


title: Ehkäisevä päihdetyö

text: Ehkäisevä päihdetyö on toimintaa, jonka tavoitteena on parantaa terveyttä, turvallisuutta ja hyvinvointia edistämällä päihteettömiä elintapoja, ehkäisemällä ja vähentämällä päihdehaittoja sekä lisäämällä päihdeilmiön ymmärrystä ja hallintaa. Ehkäisevää päihdetyötä on myös perus- ja ihmisoikeuksien edistäminen päihteisiin liittyvissä kysymyksissä. Työn laaja-alainen ja poikkihallinnollinen luonne näkyy toiminnassa monella tavalla, esimerkiksi alkoholihaittojen ehkäisemiseksi on osattava yhdistää kolme ulottuvuutta toimivaksi kokonaisuudeksi: kansalaisten oma juomisen säätely, viranomaisten toiminta sekä alkoholia myyvien markkinoiden toimintatavat. Ehkäisevää päihdetyötä ei pidä näin ollen typistää yksinomaan päihdevalistukseksi.


title: Ehkäisevä päihdetyö

text: Päihdetyön järjestämisen vastuu perustuu useisiin eri lakeihin perustus- ja kuntalaista muun muassa päihdehuolto-, kansanterveys- ja lastensuojelulakiin. Yleisten edellytysten luominen on ensisijaisesti kuntien ja valtion tehtävä. Lähes jokaisella kunnalla on ehkäisevän päihdetyön yhdyshenkilö, lisäksi yli puolet kunnista on asettanut tai asettamassa moniammatillista päihderyhmää. Kunnallisen päihdetyön järjestämiseksi on jo käytössä useita malleja. Kuopiossa ja Jyväskylässä on perustettu julkisen ja kolmannen sektorin muodostama päihdepalvelusäätiö, Hämeenlinna taas ostaa päihdetyönsä A-klinikkasäätiöltä.


title: Ehkäisevä päihdetyö

text: Vuonna 2010 ehkäisevän päihdetyön suurin huolenaihe oli Irti Huumeista ry:n mukaan tilastojen ja tutkimusten osoittama nuorten myönteinen suhtautuminen kannabikseen.


title: Ehkäisevä päihdetyö

text: Pelkästään yksilöön vaikuttaminen ei ole tehokkain keino torjua päihdehaittoja. Sekä valtion että kunnan päätökset voivat monella tavalla edistää tai haitata ehkäisevää päihdetyötä. Valtio voi ehkäisevän päihdetyön keinoin pyrkiä vähentämään päihteiden kysyntää, saatavuutta ja tarjontaa sekä haittoja muun muassa rajoittamalla päihteiden mielikuvamainontaa ja saatavuutta. Kunta voi laatia pelisäännöt alkoholin käytöstä tai markkinoinnista omistamissaan tiloissa. Se pystyy myös päättämään julkisten tilojensa päihteettömyydestä varsinkin silloin kun niitä käyttävät lapset, nuoret ja lapsiperheet. Päihteiden käyttöä ja päihdekäyttäytymistä voidaan siis ohjata välillisesti muuttamalla paikallisia rakenteita ja ympäristöä.


title: Ehkäisevä päihdetyö

text: Niin valtio kuin kunnatkin vaikuttavat päihdetyön onnistumiseen myös muiden politiikka-alueidensa kautta, sillä ehkäisevä päihdetyö liittyy oleellisesti muihinkin sosiaali- ja terveydenhuollon piirissä tehtäviin päätöksiin ja toimenpiteisiin. Esimerkiksi terveydenhuollon piirissä toteutettavat mini-interventiot toimivat esimerkkinä riskiehkäisystä, ja ne ovatkin jo joissakin kunnissa vakiintunut osa perus- ja työterveyshuoltoa.


title: Ehkäisevä päihdetyö

text:
Myös järjestöt ovat merkittäviä ehkäisevän päihdetyön toimijoita. Niiden toiminnan peruspilareita ovat ihmisten selviytymisen tukeminen sekä yhteiskunnallinen vaikuttaminen, kuten asiantuntijana toimiminen, edunvalvonta, sekä tutkimus- ja kehittämistoiminta. Järjestöjen keskeisiä ehkäisevän päihdetyön toteuttamistapoja ovat muun muassa kaikille avoimien, päihteettömien kansalaisten kohtaamispaikkojen ja päiväkeskusten ylläpito sekä toiminnan järjestäminen niissä, vertaistuen tarjoaminen, lähiyhteisöjen tukeminen ja päihdekysymyksistä tiedottaminen. Oleellista järjestöjen toiminnassa myös ehkäisevän päihdetyön saralla on sen ihmiskeskeisyys ja -lähtöisyys.
Ehkäisevän päihdetyön onnistumisen edellytyksenä on toimenpiteiden selkeä kohdentaminen. Sosiaali- ja terveysalan tutkimus- ja kehittämiskeskus Stakesin määritelmän mukaan ehkäisevää päihdetyötä tehdään vaikuttamalla kolmeen eri aspektiin; tietoihin, asenteisiin ja oikeuksiin; suojaaviin tekijöihin ja riskitekijöihin; sekä päihteisiin ja niiden käyttötapoihin. Näillä toiminta-alueilla pyritään vaikuttamaan yhteiskunnan, paikallisyhteisön, lähiyhteisön ja/tai yksilön tasolla. Työotteet ja -menetelmät on valittava sen mukaan keihin ja mihin pyritään vaikuttamaan.


title: Ehkäisevä päihdetyö

text: Edellä mainittujen näkökohtien lisäksi on huomioitava, että ehkäisevä päihdetyö käsittää yleisen ehkäisyn ja riskiehkäisyn. Yleinen ehkäisy kohdistuu koko väestöön tai johonkin väestöryhmään, jonka valintaperusteena ei kuitenkaan ole päihteiden käyttö. Yleisen ehkäisyn piiriin kuuluvat muun muassa kaikkien päihteiden käytön aloittamisen ehkäiseminen tai kaikkien päihteiden käytön aloittamisen myöhentäminen. Riskiehkäisyssä kohderyhmä määritellään sellaisen riskin perusteella, jonka toteutuminen on todennäköinen. Riskiehkäisyä ovat esimerkiksi lasten näkökulman ja kokemusten huomioonottaminen vanhempien ja muiden aikuisten päihteiden käytössä, alkoholin suurkuluttajien mini-interventiot ja suonensisäisesti huumeita käyttävien neulanvaihto-ohjelmat.


title: Ehkäisevä päihdetyö

text: Koska ehkäisevä päihdetyö on verkostomaista ja laaja-alaista, eikä työn tuloksia tai vaikuttavuutta ole aina helppo osoittaa, Stakes on laatinut alan toimijoille yhteiset laatukriteerit, laatutähden, joita noudattamalla voidaan varmistaa työn tehokkuus ja tarkoituksenmukaisuus. Päihdetyön laatutähden kuusi sakaraa muodostuvat työn sisältöä kuvaavista tietoperustasta, arvoista ja etiikasta, tavoitteellisesta yhteistyöstä, sekä toteutusta kuvaavista tavoitteista, resursseista, ja toteutusprosesseista. Seuranta ja arviointi puolestaan muodostavat tähden keskikohdan, jossa sisältö ja toteutus kohtaavat. Kun tähteen yhdistetään vielä työn kohdennukseen liittyvät asiat, saadaan siitä johdettua ehkäisevän päihdetyön 12 kriteeriä, jotka voidaan jakaa neljän pääluokan mukaan.


title: Varkaantaipaleen kanava

text: Varkaantaipaleen kanava on avokanava, joka sijaitsee Etelä-Savossa Ristiinassa Yöveden ja Louhiveden välisellä väylällä. Pääosin kallioon louhittu 416 metriä pitkä kanava rakennettiin vuosina 1874-1877 Saimaan ja Mikkelin välisen väylän parannustöiden yhteydessä, ja se otettiin käyttöön syksyllä 1877. Kanavan leveys pohjasta on 8,9 metriä ja syvyys 1,9 metriä. Kanavan alikulkukorkeus on 8 metriä, joten sitä voivat käyttää vain moottoriveneet. Kanavan yli kulkee maantiesilta.


title: Varkaantaipaleen kanava

text: Väylä valmistui lopullisesti 1919, niin että laivaväylä Mikkelistä alkaen oli koko matkaltaan seitsemän jalan syvyinen.


title: Kirkkotaipaleen kanava

text: Kirkkotaipaleen kanava sijaitsee Etelä-Savossa Ristiinassa Yöveden ja Louhiveden välisellä väylällä. Kanava sijaitsee muutamia kilometrejä etelään Varkaantaipaleen kanavasta ja se rakennettiin vuosina 1875-1877 osana Saimaan ja Mikkelin välisen väylän parannustöitä. Kanavan pituus on 200 metriä, leveys 7,1 metriä ja syväys 1,7 metriä. Louhivedelle pääsevät vain mastonkorkeudeltaan enintään 8 metrin alukset Varkaantaipaleen kanavan maksimikorkeuden takia.


title: Dewoitine D.520

text: Dewoitine D.520 oli Ranskan ilmavoimien () paras hävittäjälentokonetyyppi toisessa maailmansodassa vuonna 1940. Se oli ainut, joka veti vertoja Saksan Messerschmitt Bf 109 E:lle, mutta sitä oli ehditty valmistaa liian vähän, jotta sillä olisi ollut vaikutusta Ranskan taistelujen lopputulokseen.


title: Dewoitine D.520

text: Émile Dewoitine oli suunnitellut ja tuottanut useampia hävittäjiä Ranskan ilmavoimille, joista ensimmäinen oli D.101 vuodelta 1921. Vuonna 1934 useimmat ranskalaiset hävittäjäkoneyksiköt käyttivät joko D.500, D.501 tai D.510 -koneita. Nämä olivat kuitenkin käymässä vanhanaikaisiksi ja vuonna 1934 ilmavoimat halusivat määritellä uuden hävittäjätyypin. Dewoitine ehdotti ensin D.513-nimellä kulkenutta konetyyppiä, mitä ei kuitenkaan tilattu. Hänen tehtaansa "Société Aéronautique Française – Avions Dewoitine" oli sulkemassa oviaan loppuvuonna 1936, kunhan viimeinenkin D.510 olisi valmis.


title: Dewoitine D.520

text: Kesäkuussa 1936 Dewoitine perusti uuden suunnittelutoimiston. Ranskan ilmailuministeriö halusi saada hävittäjän, joka kykenisi 520 km/h:n nopeuteen. Hänen ensimmäinen ehdotuksensa ei saavuttanut haluttua nopeutta, mutta tammikuussa 1937 hänen toimistonsa julkaisi D.520:n suunnitelman, joka kykeni haluttuun nopeuteen. Ilmailuministeriö oli kuitenkin juuri päättänyt ottaa käyttöön Morane-Saulnier M.S. 406 -konetyypin, eikä se tilannut yhtään Dewoitinea.


title: Dewoitine D.520

text: 11. elokuuta 1936 aloitettiin Ranskan ilmailuteollisuuden kansallistaminen ja SNCAM (Société Nationale de Constructions Aéronautiques du Midi) sulautti Dewoitinen vanhan yhtiön itseensä 4. maaliskuuta 1937. Dewoitine nimettiin yhtiön apulaistoimitusjohtajaksi, missä ominaisuudessa hänen työnsä D.520-tyypin parissa saattoi jatkua. 3. huhtikuuta 1938 ilmailuministeriö lopulta tilasi kaksi D.520-prototyyppiä, joista ensimmäinen lensi ensilentonsa 2. lokakuuta samana vuonna. Se ei kuitenkaan vielä saavuttanut vaadittua nopeutta. Maaliskuussa 1939 toinen prototyyppi lopulta saavutti 527 km/h:n nopeuden ja 200 D.520-hävittäjää tilattiin 7. huhtikuuta.


title: Dewoitine D.520

text: Lentokonetuotannon kansallistamistoimet eivät saaneet aikaan haluttuja tehokkuusetuja. 44:stä vuoden 1939 loppuun tarkoitetusta koneesta oli tuolloin valmiina vain 13 ja tuotanto-ongelmat saatiin voitettua vasta huhtikuussa 1940. Ensimmäinen täysin varustettu yksikkö, GC I/3, oli saanut koneen käyttöönsä neljä kuukautta myöhässä 7. toukokuuta 1940. Tuotanto nopeutui ja toukokuussa saatiin 100 uutta konetta, kesäkuussa jo 10 uutta konetta päivässä. Saksan hyökkäyksen alkaessa 10. toukokuuta 246 konetta oli valmiina, joista oli toimitettu 79. 25. kesäkuuta 437 konetta oli tuotettu, joista 403 oli toimitettu.


title: Dewoitine D.520

text: Saksan hyökätessä GC I/3 oli ainoa yksikkö, jolla D.520 oli käytössä. Kuukauden kuluessa neljä muuta yksikköä otti konetyypin käyttöön, joista yksi oli GC III/6 Italian rintamalla. D.520 osoittautui taistelussa tasaveroiseksi Messerschmitt Bf 109 E -koneen kanssa, ainoana ranskalaisten hävittäjäkoneena aikanaan. Vaikka se oli aavistuksen verran hitaampi, se oli vastaavasti paremmin käsiteltävä.


title: Dewoitine D.520

text: Viisi D.520 -yksikköä saivat 108 varmistettua ja 39 todennäköistä ilmavoittoa. Varmistetuissa ilmavoitoissa oli mukana 23 Bf 109- ja yhdeksän Bf 110-konetta. Samalla aikavälillä menetettiin 106 D.520-konetta, joista tosin vain 26 ilmataisteluissa. Mikäli konetta olisi ollut käytössä useampia kappaleita toukokuussa 1940 onkin spekuloitu, että sillä olisi voinut olla vaikutusta Luftwaffen silloiseen ilmaherruuteen länsirintamalla.


title: Dewoitine D.520

text: Saksan aselepokomitea salli Vichyn hallituksen ilmavoimien käyttää D.520-tyyppiä edelleen Afrikassa Ranskan taistelujen aselevon jälkeen. Saksalaiset jopa tilasivat 550 konetta itselleen koulutuskoneiksi. 349 konetta valmistettiin elokuun 1941 ja joulukuun 1942 välillä.


title: Dewoitine D.520

text: Joitakin koneita lähetettiin Vichyn hallituksen yksiköille Syyriaan. Siellä niitä käytettiin taistelutoimiin liittoutuneita vastaan kesällä 1941. Syyrian taisteluissa D.520 -koneet saivat 30 ilmavoittoa, mutta 32 D.520:sta menetettiin.


title: Dewoitine D.520

text: Normandian maihinnousun jälkeen muutamia D.520-koneita saatiin saksalaisilta sotasaaliiksi ja ne osallistuivat taistelutoimiin Etelä-Ranskassa elokuussa 1944. Koneet liitettiin uusiin Ranskan ilmavoimiin 1. joulukuuta. Koneita tuolloin käyttänyt hävittäjälentue "Premier Groupe de Chasse FFI" käytti koneita maaliskuuhun 1945 saakka. Vaikka kone oli tuolloin jo auttamattomasti vanhentunut, oli Saksankin ilmavoimat pyyhkäisty pois Etelä-Ranskan taivaalta ja koneita pystyttiin käyttämään "siivousoperaatioissa" varsinaisten taistelutoimien jälkeen.


title: Eli Manning

text: Elisha Nelson (Eli) Manning (s. 3. tammikuuta 1981 New Orleans, Louisiana, Yhdysvallat) on amerikkalaisen jalkapallon pelinrakentaja. Hän edustaa tällä hetkellä NFL-liigan New York Giantsia.


title: Eli Manning

text: Manningin veli, Peyton Manning oli myös pelinrakentaja, ja edusti Denver Broncosia. Veljesten isä, Archie Manning oli myös aikoinaan 70- ja 80-luvulla pelinrakentaja NFL-tasolla.


title: Eli Manning

text: Kuten isoveljensä Peyton Manning vuotta aikaisemmin, Eli valittiin Super Bowlin arvokkaimmaksi pelaajaksi vuoden 2008 ottelun jälkeen, Giantsin yllätettyä aiemmin voittamattoman New England Patriotsin.. Sama ottelupari toistui Super Bowlissa neljän vuoden kuluttua, ja jälleen lievänä altavastaajana otteluun lähtenyt Giants vei voiton, Manningin tullessa valituksi ottelun arvokkaimmaksi pelaajaksi.


title: Hesperornithiformes

text: Hesperornithiformes on sukupuuttoon kuollut hyvin erikoistunut lintujen lahko liitukaudella. Hesperornithesit luultavimmin elivät vedessä pohjoisella pallonpuoliskolla, lahkoon kuuluu sukuja kuten "Hesperornis", "Parahesperornis", "Baptornis", "Enaliornis" ja luultavasti "Potamornis", kaikki nämä olivat saalistavia vesilintuja, ja olivat hyviä uimaan. Monet, ehkä jopa kaikki lajit olivat lentokyvyttömiä. Suurin tunnettu Hesperornithiformes-lahkon laji kuvailtiin vuonna 1999 ja nimettiin "Canadaga arcticaksi", se on saattanut saavuttaa aikuisena jopa 1,5 metrin pituuden.


title: Hesperornithiformes

text: Ne olivat luultavasti ainoita mesotsooisella maailmankaudella meressä eläviä dinosauruksia. (Meressä eläneet matelijat, kuten "Ichthyosaurus" ja "Plesiosaurus" eivät olleet dinosauruksia.) Kaikki Hesperornithiformes-lahkon jäsenet kuolivat sukupuuttoon liitukauden joukkosukupuutossa.


title: Hesperornithiformes

text: Suurin osa mitä tiedetään lahkosta, perustuu muutamista lajeista saatuihin analyyseihin. Useimmissa tapauksissa, mikä pitää paikkaansa yhden lajin kohdalla, pitää paikkaansa myös muiden lajien kohdalla, sillä lahkon lajit olivat melko samanlaisia.


title: Hesperornithiformes

text:
Tosin jotkut pienemmistä lajeista saattoi pystyä lentämään, Hesperorniksella ja Baptorniksella oli ainoastaan surkastuneet siivet. Kuten elävät räpyläjalkaiset linnut, "Femur" ja "Metatarsus" olivat lyhyitä, kun taas "Tibia" oli pitkä. Jalat olivat myös asettuneet kauas vartalon takaosaan, kuten nykyään kuikilla, uikuilla tai pingviineillä.
Hesperornithiformes-lahkon lajien on täytynyt olla hyviä uimareita ja sukeltajia, mutta erittäin kömpelöitä maalla eivätkä näin ollen viettäneet maalla aikaa kuin pesimiseen.


title: Hesperornithiformes

text: Jotkut tutkijat ovat esittäneet, että maalla lintujen piti liukua mahallaan ja potkia jaloilla liikkuakseen. Nokka oli pitkä, ja luultavasti koukkumainen päästä. Linnuilla oli myös terävät hampaat, joilla lintu pystyi tarttumaan kiinni kaloihin.


title: Malmberg (suku)

text: Malmberg-nimisä sukuja on ollut Suomessa useita, joista on tutkittu kaksi, savolainen ja pohjalainen. Savolainen suku muodostuu Turusta Kuopioon muuttaneen kirvesmies ja mylläri Mats Malmbergin (1747–1798) jälkeläisistä. He ovat vaikuttaneet Kuopiossa. Katukuvassa suvusta muistuttaa Malmbergin talo Minna Canthin kadulla, Snellmanin kotimuseota vastapäätä.


title: G. W. Bailey

text: George William Bailey (s. 27. elokuuta 1944 Port Arthur, Texas) on yhdysvaltalainen näyttelijä, joka on esiintynyt niin televisiossa kuin elokuvissakin. Hänen tunnetuimmat roolinsa ovat kapteeni Thaddeus Harris "Poliisiopisto"-elokuvasarjan elokuvissa (1984–1994) ja kersantti Luther Rizzona televisiosarjassa "M*A*S*H" (1979–1983).


title: G. W. Bailey

text: Baileyllä on hyvin tunnusomainen ulkonäkö ja hänen hiuksensa ovat harmaantuneet ennenaikaisesti, kun hän oli 30-vuotias. Tämän seurauksena hän näytteli itseään huomattavasti iäkkäämpiä henkilöitä suurimmassa osassa 1980-luvun rooleissaan.


title: G. W. Bailey

text: Bailey opiskeli Thomas Jefferson High Schoolissa Port Arthurissa Janis Joplinin ja Jimmy Johnsonin kanssa. Korkeakoulun jälkeen hän ajautui Lamar Universityyn Texasin Beaumontiin ja sieltä hän siirtyi Texas Tech Universityyn Lubbockiin. Hän lähti yliopistosta ja vietti 1960-luvun puolivälin paikallisissa teatteriyhtiöissä ennen siirtymistään Kaliforniaan 1970-luvulla. Siellä hän esiintyi televisio-ohjelmissa kuten "Starsky ja Hutch" ja "Charlien enkelit".


title: G. W. Bailey

text: Baileyn elokuvadebyytti oli vuonna 1979 "Yhden miehen armeijassa", joka oli yksi ensimmäisistä Chuck Norris -elokuvista. Sen jälkeen hän teki läpilyönnin Rizzon roolissa "M*A*S*H"-televisiosarjassa.


title: G. W. Bailey

text: Vuonna 1993 Bailey palasi Southwest Texas State Universityyn San Marcosissa ja valmistui sieltä toukokuussa 1994.


title: G. W. Bailey

text: Vuodesta 2001 lähtien Bailey on palvellut Sunshine Kids Foundationin toiminnallisena johtajana, mikä edellyttää matkoja ja tempauksia satojen nuorten syöpäpotilaiden vuoksi vuosittain. Hän on toiminut vapaaehtoisena työntekijänä yli viisitoista vuotta tutustuttuaan järjestöön kummityttönsä leukemian kautta.


title: G. W. Bailey

text: Bailey näytteli vuosina 2005–2012 rikoskomisario Louie Provenzaa rikosdraamasarjassa "Ratkaisija". Hän näytteli Provenzaa myös "Ratkaisijan" spin-off-sarjassa "Rikoksista pahin".


title: Luettelo Remu Aaltosen kappaleista

text: Tämä on luettelo Remu Aaltosen omalla nimellään levyttämistä kappaleista aakkosjärjestyksessä.


title: Pat Summerall

text: George Allen ”Pat” Summerall (10. toukokuuta 1930– 16. huhtikuuta 2013, Dallas) oli yhdysvaltalainen urheiluselostaja, ja entinen amerikkalaisen jalkapallon pelaaja. Hän pelasi yliopistotasolla Arkansasissa, josta hän valmistui vuonna 1953.


title: Pat Summerall

text: Summerall aloitti NFL-uransa vuonna 1952. Hänen ammattilaisjoukkueinaan olivat Detroit Lions (1952), Chicago Cardinals (1953–1957) ja New York Giants (1958–1961). Hän tuli myös tunnetuksi pitkästä urastaan amerikkalaisen jalkapallon ja ajoittain muidenkin urheilulajien selostajana.


title: Pat Summerall

text: Summerall sai vuonna 2004 maksansiirron ja vuonna 2006 hänelle tehtiin kaihileikkaus.


title: Lance Kinsey

text: Lance Kinsey (s. 13. kesäkuuta 1959) on kanadalainen näyttelijä. Hän on parhaiten tunnettu roolistaan komisario Proctorina useissa Poliisiopisto-elokuvissa.


title: Elnur Hüseynov

text: Elnur Hüseynov (s. 7. maaliskuuta 1987 Ašgabat, Turkmenistanin SNT, Neuvostoliitto) on azerbaidžanilainen laulaja. Hän edusti Azerbaidžania Eurovision laulukilpailussa Belgradissa vuonna 2008.


title: Elnur Hüseynov

text: Hüseynov aloitti musiikin harrastamisen jo viisivuotiaana, kun hän meni musiikkikouluun, jossa hän opetteli soittamaan pianoa. Vuonna 1999 perhe muutti Bakuun, Azerbaidžaniin, jossa Hüseynov opiskeli kampaajaksi.


title: Elnur Hüseynov

text: Vuonna 2003 Hüseynov voitti ensimmäisen suuren laulupalkintonsa, kun hän voitti Sing your song -kilpailun. Vuonna 2008 hän voitti Azerbaidžanin Eurovision laulukilpailun karsinnan yhdessä Samir Cavadzadən kanssa ja heidät valittiin edustamaan maatansa kilpailuun. Elnur ja Samir pääsivät finaaliin ensimmäisestä semifinaalista ja varsinaisessa finaalissa he sijoittuivat kahdeksanneksi.


title: Elnur Hüseynov

text: Vuonna 2015 Hüseynov voitti O Ses Türkiye -kykykilpailun. Samana vuonna hän edusti myös Azerbaidžania Eurovision laulukilpailussa Wienissä, kappaleella "Hour of the Wolf", jolla hän sijoittui kahdenneksitoista.


title: Bobby Shantz

text: Robert Clayton ”Bobby” Shantz (s. 26. syyskuuta 1925) on yhdysvaltalainen baseballsyöttäjä. Seitsemän joukkuetta, joissa hän pelasi Major League -uransa aikana vuosina 1949–1964, olivat:Shantz voitti kahdeksan Gold Glovea vuosina 1957–1964 ja oli All-Star-pelaajana vuosina 1951, 1952 sekä 1957. Hän oli lisäksi American Leaguen Most Valuable Player 1952.


title: Tommy Wirtanen

text: Tommy Wirtanen (s. 19. tammikuuta 1983 Maarianhamina) on suomalainen entinen jalkapalloilija, joka edusti Veikkausliigassa IFK Mariehamnia. Wirtanen pelasi sekä oikeassa laidassa että hyökkäyksen kärjessä, ja tarpeen vaatiessa jopa puolustajana.


title: Tommy Wirtanen

text: 19. joulukuuta 2008 Wirtasen siirto IFK Mariehamnista Ruotsin pääsarjassa pelaavaan Örebro SK:hon varmistui. Wirtasen sopimus on kaksivuotinen.


title: Crispin Glover

text: Crispin Hellion Glover (s. 20. huhtikuuta 1964 New York City) on yhdysvaltalainen näyttelijä, joka tunnetaan parhaiten "Paluu tulevaisuuteen" -elokuvan George McFlyn roolista ja "Creepy Thin Manin" roolista elokuvassa "Charlien enkelit". Glover esitti myös "Epic Moviessa" Willy Wonkaa, ja hän näytteli myös Tim Burtonin elokuvassa "Liisa Ihmemaassa" Staynen roolia.


title: Crispin Glover

text: Glover syntyi New Yorkissa mutta muutti 5-vuotiaana Los Angelesiin. Ensimmäisen elokuvaesiintymisensä Glover teki vuonna 1981 ja televisiossa 1982.


title: Whitey Lockman

text: Carroll Walter ”Whitey” Lockman (25. heinäkuuta 1926 – 17. maaliskuuta 2009) oli yhdysvaltalainen baseballpelaaja ja -valmentaja. Hän pelasi ensimmäisen MLB-ottelunsa 5. heinäkuuta 1945 ja viimeisensä 24. kesäkuuta 1960.


title: Whitey Lockman

text: New York Giants kiinnitti Lockmanin jo vuonna 1943. Hän oli All-Star-pelaajana 1952 ja siirtyi valmennustöihin heti peliuransa päätyttyä.


title: Nina Dobrev

text: Nina Dobrev (oik. Nikolina Konstantinova Dobreva; , s. 9. tammikuuta 1989 Sofia, Bulgaria) on bulgarialais-kanadalainen näyttelijä. Hänet tunnetaan parhaiten rooleistaan televisiosarjoissa "" ja "Vampyyripäiväkirjat". Huhtikuussa 2015 Dobrev ilmoitti jättävänsä "Vampyyripäiväkirjat" kuudennen kauden jälkeen.


title: Nina Dobrev

text: Elokuvia, joissa Dobrev on esiintynyt, ovat mm. "Elämäni seinäruusuna" (2012) ja "Valekytät" (2013).


title: Nina Dobrev

text: Dobrev syntyi Sofiassa, Bulgariassa Mihaela ja Konstantin Dobreville. Perhe muutti sieltä Torontoon, Kanadaan hänen ollessaan kaksivuotias. Hän puhuu sujuvasti englantia, ranskaa ja bulgariaa. Hänen äitinsä on taiteilija ja isänsä tietokonealalla. Dobrev kävi koulua ensin Vradenburg Junior Public Schoolissa ja sitten J. B. Tyrrel Sr. Public Schoolissa. Hän harrasti nuorena balettia sekä jazztanssia ja oli kilpaileva rytminen voimistelija.


title: Nina Dobrev

text: Dobrev opiskeli taideaineita Wexford Collegiate School for the Artsissa Scarborough’ssa. Lisäksi hän opiskeli näyttelemistä Armstrong Acting Studiosissa Torontossa.


title: Nina Dobrev

text: Mallintöiden ansiosta Dobrev sai pieniä osia televisiomainoksista, ja pikkuhiljaa ne vaihtuivat elokuvien koe-esiintymisiksi. Pian Dobrev saikin useita elokuvarooleja, muun muassa elokuvista "Fugitive Pieces", "Away from Her" ja "Never Cry Werewolf". Hän sai lisää tunnettavuutta kanadalaisesta nuortensarjasta "". Dobrev näytteli myös MTV:n elokuvassa nimeltä "The American Mall", joka esitettiin CTV-kanavalla. Vuodesta 2009 alkaen Dobrev on näytellyt pääosaa Elena Gilbertinä (sekä tämän 1800-luvulla eläneenä kaksoisolentona Katherine Piercenä) The CW:n draamasarjassa "Vampyyripäiväkirjat". Hän on voittanut roolistaan useita Teen Choice -palkintoja.


title: Nina Dobrev

text: Dobrev seurusteli "Vampyyripäiväkirjat" -vastanäyttelijänsä Ian Somerhalderin kanssa kolmen vuoden ajan. He erosivat vuonna 2013 pysyen ystävinä.


title: Nina Dobrev

text: Kuvatessaan "Vampyyripäiväkirjoja" Dobrev asui Atlantassa, ja muutti Los Angelesiin lähdettyään sarjasta vuonna 2015.


title: Kalevan kisat 1930

text: Kalevan kisat järjestettiin vuonna 1930 Tampereella 16.–17. elokuuta. Kilpailupaikka oli Pyynikin kenttä. Matti Järvisen keihäänheiton voittotulos 71,70 on ainoa olympialajien maailmanennätys, joka on tehty Kalevan kisoissa. Kalevan maljan voitti Helsingin Kisa-Veikot.


title: Kalevan kisat 1931

text: Kalevan kisat järjestettiin vuonna 1931 Helsingissä 15.–16. elokuuta. Kilpailupaikka oli Eläintarhan kenttä. Kalevan maljan voitti Helsingin Kisa-Veikot.


title: Kalevan kisat 1932

text: Kalevan kisat järjestettiin vuonna 1932 Helsingissä 6.–7. elokuuta. Kilpailupaikka oli Eläintarhan kenttä. Kilpailut käytiin samaan aikaan Los Angelesin olympialaisten kanssa ja tämän vuoksi Suomen yleisurheilun parhaimmistoa oli poissa kisoista. Kalevan maljan voitti Helsingin Kisa-Veikot.


title: Kalevan kisat 1933

text: Kalevan kisat järjestettiin vuonna 1933 Turussa 5.–6. elokuuta. Kilpailupaikka oli Turun urheilupuisto. Kalevan maljan voitti Helsingfors IFK.


title: Kalevan kisat 1934

text: Kalevan kisat järjestettiin vuonna 1934 Tampereella 28.–29. heinäkuuta. Kalevan maljan voitti Helsingin Poliisi-Voimailijat.


title: Jackie Robinson

text: Jack Roosevelt ”Jackie” Robinson (31. tammikuuta 1919 – 24. lokakuuta 1972) oli yhdysvaltalainen baseballpelaaja. Hänestä tuli ensimmäinen modernin aikakauden afroamerikkalainen Major League -pelaaja vuonna 1947, jolloin hän aloitti uransa Brooklyn Dodgersissa (veljekset Moses Fleetwood Walker ja Wadley Walker pelasivat liigassa 1880-luvulla). Hän oli mukana voittamassa joukkueen ensimmäistä World Series -mestaruutta vuonna 1955, ja vaikutti samassa joukkueessa aina vetäytymiseensä vuonna 1956.


title: Jackie Robinson

text: Toisena pesämiehenä maineeseen noussut Robinson oli kuusinkertainen All-Star-pelaaja. Hän oli myös National Leaguen "Rookie of the Year" (1947) ja "Most Valuable Player" (1949).


title: Jackie Robinson

text: Robinson oli toisen maailmansodan veteraani. Hän esitti vuonna 1950 itseään elämäkertaelokuvassa "The Jackie Robinson Story". Hän voitti paikan Baseball Hall of Famessa, ja hän on saanut Kongressin kultamitalin ja Presidentin vapaudenmitalin.


title: Jackie Robinson

text: Robinson kuoli diabeteksen ja sydänvaivojen seurauksena ollessaan vasta viidenkymmenenkolmen. MLB jäädytti hänen numeronsa (42) hänen debyyttinsä 50-vuotispäivänä 15. huhtikuuta 1997. Vuodesta 2004 alkaen MLB on juhlistanut päivämäärää 15. huhtikuuta nimeämällä sen "Jackie Robinson -päiväksi". Vuodesta 2007 alkaen kaikkien joukkueiden kaikki pelaajat käyttävät tuona päivänä numeroa 42, joka muina päivinä on jäädytetty koko liigassa.


title: Philip J. Fry

text: Phillip J. Fry, usein vain Fry, on kuvitteellinen hahmo "Futurama"-televisiosarjassa. Fryn ääninäyttelijä on Billy West.


title: Philip J. Fry

text: "Futurama"-DVD:n mukaan Fry syntyi 9. elokuuta 1974.


title: Philip J. Fry

text: Ensimmäisessä jaksossa ”Työtön avaruudessa” () Fry oli muutamat ensimmäiset sekunnit vuodessa 2000 ennen kuin joutui vahingossa vuoteen 2999. Tulevaisuudessa hän tapaa Leelan ja Benderin. He päättävät mennä Fryn sukulaisen Hubert J. Farnsworthin johtamaan Planet Expressiin töihin. Tästä sarja saa varsinaisesti alkunsa.


title: Philip J. Fry

text: Jaksossa ”Roswell” () Fry ja Planet Expressin miehistö joutuvat aikaloukkuun aina Roswellin ufotapahtumiin asti. Siellä Fry yrittää suojella isoisäänsä Enusta, jotta tämä ei kuolisi ja Fry katoaisi sen seurauksena olemattomiin. Epähuomiossa hän kuitenkin aiheuttaa Enuksen kuoleman ydinräjähdyksessä viedessään tämän testialueelle, mutta Fry ei kuolekaan, sillä hän itse menee ja harrastaa seksiä oman isoäitinsä kanssa, tämän ollessa vielä nuori. Niinpä Fry teki itsestään oman isoisänsä.


title: Ken Caminiti

text: Kenneth Gene ”Ken” Caminiti (21. huhtikuuta 1963 – 10. lokakuuta 2004) oli yhdysvaltalainen baseballpelaaja. Hän oli Major League -tason kolmantena pesämiehenä vuosina 1987–2001, yksittäisistä joukkueista pisimpään Houston Astrosissa.


title: Ken Caminiti

text: Caminiti pelasi San Diego Padresissa voittaessaan kolme Gold Glovea vuosina 1995–1997. Hän oli All-Star-pelaajana 1994 ja 1996–1997 sekä National Leaguen "Most Valuable Player" vuonna 1996.


title: Ken Caminiti

text: Caminiti myönsi vuonna 2002 käyttäneensä ammattilaisuransa aikana anabolisia steroideja. Pitkäaikaiset alkoholi- ja huumausaineongelmat johtivat hänen ennenaikaiseen kuolemaansa 41-vuotiaana.


title: Donovan Scott

text: Donovan Scott (s. 29. syyskuuta 1946, Chico, Kalifornia) on yhdysvaltalainen näyttelijä, joka tunnetaan parhaiten kadetti Leslie Barbaran roolistaan 1984 ilmestyneessä "Poliisiopisto"-elokuvassa.


title: Karl Brandt

text: Karl Brandt (8. tammikuuta 1904 – 2. kesäkuuta 1948) oli Adolf Hitlerin henkilökohtainen lääkäri elokuusta 1944 ja yksi Aktion T4 -eutanasiaohjelman johtajista vuodesta 1939. Valtakunnan terveys- ja saniteettikomission kenraalimajurina hän osallistui rikolliseen ihmiskokeiden järjestämiseen yhdessä Werner Heyden ja muiden natsilääkärien kanssa. Toisen maailmansodan jälkeen hänet tuomittiin rikoksista ihmisyyttä vastaan ja teloitettiin hirttämällä.


title: Karl Brandt

text:
Brandt syntyi Mülhausenissa Saksan Elsass-Lothringenissa (nykyisin Ranskan Mulhouse) 1904. Hänen isänsä oli poliisi. Hän valmistui lääketieteen tohtoriksi 1928. Hän liittyi Saksan kansallissosialistiseen työväenpuolueeseen tammikuussa 1932, hänestä tuli SA:n jäsen 1933, SS:n jäsen heinäkuussa 1934 ja hänet nimitettiin Untersturmführeriksi. 1933 natsijohto pyysi häntä tekemään psykologisen arvion Theodor Eickestä, jonka Brandt totesi tervejärkiseksi eikä epäillysti psykopaatiksi. Kesästä 1934 hän oli Hitlerin ”avustava lääkäri”. 1. syyskuuta 1939 Hitler nimitti hänet varajohtajaksi T4 -eutanasiaohjelmaan Philipp Bouhlerin kanssa. Hän yleni normaaliin tapaan SS:ssä; tammikuussa 1943 hän oli kenraalimajuri. 16. huhtikuuta 1945 sodan lähestyessä loppuaan Gestapo pidätti hänet, sillä hän oli siirtänyt perheensä pois Berliinistä, jotta he voisivat antautua yhdysvaltalaisille. Berliiniläinen oikeus tuomitsi hänet kuolemaan, mutta Karl Dönitz vapautti hänet 2. toukokuuta. Hän jäi brittien pidättämäksi 23. toukokuuta 1945.
Brandt joutui oikeuteen 22 muun natsitohtorin kanssa Nürnbergin oikeudenkäynnissä. Oikeudenkäynti, viralliselta nimeltään "Yhdysvallat vs. Karl Brandt et al.", tunnetaan yleisemmin lääkärioikeudenkäyntinä. Se alkoi 9. joulukuuta 1946. Brandtia syytettiin erikoisesti vastuulliseksi osallistumisestaan vankien jäädytyskokeisiin, malaria- ja kaasukokeisiin ja moniin muihin. Häntä syytettiin myös Aktion T4 -eutanasiaohjelmaan ja SS:n kuulumisesta. Brandt tuomittiin kuolemaan ja hänet hirtettiin Landsbergin vankilassa kesäkuussa 1948.


title: Ellen Sandweiss

text: Ellen Sandweiss (oik. Ellen Hodges, s. 30. joulukuuta 1958 Detroit, Michigan, Yhdysvallat) on yhdysvaltalainen näyttelijätär, joka on esiintynyt eri sarjoissa ja elokuvissa vuodesta 1978 lähtien. Hän näytteli Cheryliä vuoden 1981 "Evil Dead" -elokuvassa.


title: Porin lyseon joukkomurha

text: Porin lyseon joukkomurha oli Suomen sisällissodan aikana 6. helmikuuta 1918 Porissa tapahtunut yhdentoista suojeluskuntalaisen joukkoteloitus. Heidät oli vangittu aikaisemmin samana päivänä Pietniemessä sijaitsevasta Vanhakartanosta. Vangit kuljetettiin Porin lyseolle ja ammuttiin sen pihalla lyhyen kuulustelun jälkeen. Porin lyseon joukkomurha on yksi sisällissodan aikaisen punaisen terrorin tunnetuimpia tapauksia.


title: Porin lyseon joukkomurha

text: Tuolloin Porin maalaiskuntaan kuuluneessa Pietniemessä sijaitsevalla Vanhakartanon tilalla oli jo edellisenä kesänä esiintynyt levottomuuksia, jonka johdosta työväkeä oli pidätetty. Elintarvikepulan vaivatessa myös Porin seutua, oli väkijoukko elokuussa 1917 tunkeutunut Vanhakartanoon vaatien viljaa, jota isännän väitettiin työväen sijaan antanee eläinten rehuksi. Kun viljaa tai muita elintarvikkeita ei saatu, vangitsi väkijoukko kartanonomistajan poikia ja kuljetti heidät viiden kilometrin päähän kaupunkiin. Miliisi kuitenkin vapautti miehet ja vangitsi sen sijaan viisi mukana ollutta työläistä, mikä puolestaan aiheutti mellakan Porin poliisilaitoksen luona. Myöhemmin syyskuussa kartanon tiluksilta otettiin vielä kiinni mies, jolla oli hallussaan runsaasti ruutia. Kuulusteluissa hän kertoi aikomuksenaan olleen räjäyttää kartanon päärakennus.


title: Porin lyseon joukkomurha

text: Sisällissodan käynnistyttyä 27. tammikuuta, suurin osa Porin seudun suojeluskuntalaisista siirtyi Kankaanpäähän, jonne valkoiset perustivat oman tukikohtansa, Porin jäädessä punaisille. Seudulle vielä jääneet valkoisten kannattajat joutuivat piileskelemään, ja heitä yritti edelleen myös rintamalinjan pohjoispuolelle. Pietniemen Vanhakartanoon oli 5. helmikuuta kokoontunut yksitoista rintamalinjan yli pyrkinyttä suojeluskuntalaista, joista kahdeksan oli Luvialta, kaksi Porista ja yksi Porin maalaiskunnasta. Suojeluskuntalaisten lisäksi maatilalla epäiltiin olevan myös suuri määrä aseita, minkä vuoksi Porin punakaarti lähti illalla valtaamaan kartanoa. Lehtitietojen mukaan paikalle lähetettiin 150 punakaartilaista sekä 100 venäläissotilasta, joilla oli mukanaan myös kaksi tykkiä.


title: Porin lyseon joukkomurha

text: Suojeluskuntalaisten ja kartanoa piirittäneen punakaartin välille syntyi laukaustenvaihtoa, joka jatkui seuraavan aamuun saakka, kunnes suojeluskuntalaiset lopulta antautuivat. Kartanon isäntä Simo Nikolai Vanhakartano onnistui yön aikana pakenemaan saartorenkaan läpi. Venäläisten kerrotaan sijoittaneen tykkinsä Vähärauman koululle, josta ne tulittivat kartanoa. Joidenkin väitteiden mukaan tykinjohtajana toiminut puolalainen tykistöupseeri Rabotschinkij ampui tahallaan yli, väittäen suuntauslaitteiden unohtuneen kaupunkiin. Lähtiessään hakemaan niitä hän pakeni ja liittyi myöhemmin valkoisten joukkoihin Kankaanpäässä. Tapahtumia vuonna 1998 muistelleen Viljo Kasken mukaan kartanoa kuitenkin ammuttiin Kyläsaaressa olleella tykillä kolme kertaa, jonka jälkeen sen torniin nousi valkoinen lippu ja suojeluskuntalaiset antautuivat.


title: Porin lyseon joukkomurha

text: Vangitut suojeluskuntalaiset kuljetettiin suuren väkijoukon saattamana Porin lyseolle, jossa punakaarti piti päämajaansa. Metelöivässä joukossa oli mukana paljon naisia, joiden kerrottiin pitäneen ”suurta suuta”. Lyseolla vangeille pidettiin ilmeisesti jonkinlainen kuulustelu, jonka jälkeen heidät ammuttiin yksitellen koulun sisäpihalla. Teloitusta oli seuraamassa myös paljon yleisöä. Teloituksesta kirjoittaneen Kaarlo Castrénin mukaan teloittajina oli kolme punakaartilaista ja 2–3 venäläistä, jotka ampuivat vangit yhteislaukauksella. Lauri Kaukamaan mukaan ampumakäskyt antoi virolainen matruusi Jan Tuckman. Teloitetuista Aaron Efraim Wuorio onnistui aluksi pakenemaan ja piiloutumaan läheiseen pesutupaan, josta hänet kuitenkin löydettiin ja ammuttiin. Joidenkin väitteiden mukaan teloitus oli kosto siitä, että suojeluskuntalaiset olivat Vanhakartanon taistelun aikana käyttäneet väärin antautumisen merkiksi tarkoitettua valkoista lippua.


title: Porin lyseon joukkomurha

text: Valkoisten ohella tapaus herätti suurta huomiota myös punaisten keskuudessa. Porin työväenneuvosto tuomitsi teloituksen heti seuraavana päivänä pitämässään kokouksessa ja myös kaupungissa olleen venäläisen varuskunnan upseerit vaativat syyllisten rankaisemista. Myös Porissa ilmestynyt "Sosialidemokraatti" paheksui tapahtunutta. Vuonna 1933 lyseon sisäpihalle pystytettiin teloituksesta kertova muistomerkki, johon on kaiverrettu uhrien nimet.


title: Porin lyseon joukkomurha

text: Porin lyseon joukkoteloituksen uhrit:


title: AT-AP

text:
AT-AP (All Terrain Attack Pod eli jokamaaston hyökkäyskulkuneuvo.) on fiktiivinen Vanhan tasavallan käyttämä taistelukone George Lucasin luomassa Star Wars -universumissa. sen vaihtoehtoisia nimiä ovat kävelijä ja talsija. AT-AP -taistelukoneita nähdään elokuvassa .
AT-AP:n valmistajana oli Kuatin konetelakat, ja koneen hinnaksi mainitaan 150 000 krediittiä. Sen aseistus koostui yhdestä raskaasta projektiili-laukaisimesta, yhdestä raskaasta ionikanuunasta sekä yhdestä laserkanuunasta. Laitteella ei ollut suojakenttää. Miehistöön kuului yksi pilotti sekä kaksi tykkimiestä. AT-AP:en korkeus oli 11 metriä ja huippunopeus 60 km/h.


title: Hans Biebow

text: Hans Biebow (1902 – 24. elokuuta 1947) oli Łódźin gheton saksalaishallinnon johtaja Puolassa. Ennen kuin hänestä tuli geton valvoja, hän työskenteli kahvin maahantuojana Bremenissä.


title: Hans Biebow

text: Hänen hallintonsa aikana 164 000 juutalaista Puolan toiseksi suurimmasta kaupungista suljettiin pienelle alueelle kaupunkiin. Kommunikaatio gheton asukkaiden ja ulkopuolisen maailman kanssa oli katkaistu, ruokavarat vähissä ja tämä merkitsi, että monet gheton asukkaista nääntyivät hitaasti hengiltä. Olemassaolonsa aikana gheton väkimäärä paisui 204 000:een, kun lisää juutalaisia Keski-Euroopasta lähetettiin sinne. Gheton hallinto oli olemassa huhtikuusta 1940 kesään 1944, mutta kuljetukset ghetosta kuolemanleireille alkoivat loppuvuodesta 1941.


title: Hans Biebow

text: Biebow ulotti valtansa juutalaishallintoon, jota johti Chaim Rumkowski. Rumkowski uskoi, että juutalaiset voisivat selvitä, mikäli tuottaisivat halpoja ja tarpeellisia tarvikkeita natseille. Biebow hyötyi suunnattomasti juutalaisten myymistä tavaroista ja heiltä takavarikoidusta omaisuudesta. Väitetään myös, että hän toimitti vähemmän ruokaa ghettoon kuin hänelle oli maksettu, ja että hän laittoi erotuksen omaan taskuunsa.


title: Hans Biebow

text: Gheton tehtaat toimittivat tarvikkeita, kuten saappaita Saksan armeijalle, ja olivat voittoa tuottavia juutalaisten ansioista, koska heille maksettiin ainoastaan leivällä, sopalla ja muilla elintarvikkeilla. Natsien arvellaan hyötyneen tehtaista jopa 14 000 000 dollaria ja tehtaat pysyivätkin käynnissä melko pitkään. Gheton yli 200 000 asukkaasta selvisi lopulta hengissä noin 10 000.


title: Hans Biebow

text: Biebow kannatti juutalaisten käyttämistä halpana työvoimana tappamisen sijaan, mutta hän oli valmis omaksumaan tuhoamispolitiikan. Eloonjääneet kertoivat hänen rohkaisseen gheton viimeisiä juutalaisia kesällä 1944 nousemaan Auschwitzin juniin puheella, joka alkoi "Minun juutalaiseni...” ja lupasi heille työtä lännessä.


title: Hans Biebow

text: Sodan jälkeen Biebow tuomittiin kuolemaan Puolassa Łódź-oikeudenkäynnissä ja teloitettiin 24. huhtikuuta 1947.


title: Clare & the Reasons

text: Clare & the Reasons on yhdysvaltalainen folktyylinen popyhtye. Seitsenhenkisen yhtyeen tunnusomaisia piirteitä ovat laulaja Clare Muldaur Manchonin pehmeä sopraanolauluääni, sekä akustisten soittimien, kuten viulun, huuliharpun ja kontrabasson käyttö. Muldaur Manchon sanoittaa kaikki yhtyeen kappaleet, kun taas hänen aviomiehensä Olivier Manchon toimii sovittajana.


title: Clare & the Reasons

text: Clare & the Reasonsilta on ilmestynyt yksi albumi, "The Movie", syyskuussa 2007. Levyllä esiintyy vakiokokoonpanon lisäksi muun muassa Sufjan Stevens, Van Dyke Parks, ja Gregoire Maret. Albumin tunnetuin kappale Pluto kertoo kyseisen taivaankappaleen määritelmän muuttamisesta planeetasta kääpiöplaneetaksi, mikä toimii Muldaur Manchonin mukaan vertauskuvana täydelliselle hylkäämiselle.


title: Clare & the Reasons

text: Yhtyeeltä ilmestyi uusi albumi, "Arrow", Euroopassa 20. lokakuuta 2009.


title: Heading Northe

text: Heading Northe on Stormwarriorin kolmas studioalbumi. Albumi on basisti Yens Leonhardtin ensimmäinen albumi Stormwarriorissa.


title: Selene (sarjakuvahahmo)

text: Selene on Marvel-universumin avaruusolento.


title: Selene (sarjakuvahahmo)

text: Selene tuli maahan valloittaakseen sen; hänen yrityksensä kilpistyivät Kostajien ja Ryhmä-X:n ansiosta. Luonteeltaan hän on peripaha ja itsekäs.


title: Selene (sarjakuvahahmo)

text: Sittemmin hän liittyi Helvetintulen Klubiin ja valtavien voimiensa ansiosta hänet nimitettiin johtokuusikkoon koodinimellä Musta Kuningatar.


title: Elisabeth Becker

text: Elisabeth Becker (20. heinäkuuta 1923 – 4. heinäkuuta 1946) oli saksalainen keskitysleirivartija ja SS-nainen.


title: Elisabeth Becker

text: Becker oli syntynyt Neuteichissa (Nowy Staw) Puolassa saksalaisperheeseen. Vuonna 1936 hän liittyi kansallissosialistiseen BDM- (Saksan tyttöliitto) -järjestöön. Vuonna 1938 hän ryhtyi keittäjäksi Danzigissa. Vuonna 1939 saksalaiset saapuivat vapaakaupunkiin. Becker meni vuonna 1940 töihin Dokendorf-nimiseen yritykseen Neuteichiin, missä oli töissä vuoteen 1941, kunnes ryhtyi maatalousalan apulaiseksi Danzigissa seuraavana vuonna.


title: Elisabeth Becker

text: Becker saapui Stutthofiin 5. syyskuuta 1944 aloittaakseen koulutuksensa naisvartijaksi ("Aufseherin"}. Hän työskenteli myöhemmin Stutthofin naistenleiri SK-III:ssa. Siellä hän itse valitsi naisia ja lapsia kaasukammioihin lähetettäviksi. Becker pakeni leiristä 15. tammikuuta 1945 ja meni kotiinsa Neuteichiin. 13. huhtikuuta Puolan poliisi pidätti hänet ja hänet vangittiin odottamaan oikeudenkäyntiä. Stutthof-oikeudenkäynti, jossa vastaajina oli viisi entistä SS-naista ja useita kapoja, alkoi Danzigissa 31. toukokuuta 1946. Becker tuomittiin kuolemaan.


title: Elisabeth Becker

text: Becker lähetti useita kirjeitä Puolan presidentille Bolesław Bierutille ja anoi armoa väittäen etteivät hänen tekonsa olleet yhtä vakavia kuin Gerda Steinhoffin tai Jenny-Wanda Barkmannin. Armoa ei annettu, ja hänet hirtettiin julkisesti 4. heinäkuuta 1946 Biskupia Gorkan kukkulalla yhdessä eräiden muiden SS:n henkilökuntaan kuuluvien ja kapojen kanssa.


title: Helvetintulen Klubi (Marvel)

text: Helvetintulen Klubi on Marvel-universumissa toimiva newyorkilainen hienostoklubi.


title: Helvetintulen Klubi (Marvel)

text: Klubi perustettiin alun perin tarjoamaan rikkaille henkilöille hienotunteisia palveluja piilossa julkisuudelta.


title: Helvetintulen Klubi (Marvel)

text: Sittemmin siitä tuli ns. taustavoima monenkin suuren liikeyrityksen ja yhteisön taustalla; jäsenehdokkaina tai vieraina on ollut mm. yksi presidenttiehdokas.


title: Helvetintulen Klubi (Marvel)

text: Klubia johtaa kuuden Kardinaalin ryhmä: koodinimet on otettu shakkipelistä ja ne ovat Musta Kuningas, Musta Kuningatar, Musta Lähetti, Valkoinen Kuningas, Valkoinen Kuningatar ja Valkoinen Lähetti.


title: Helvetintulen Klubi (Marvel)

text: Viimeksi Musta Kuningas oli Sebastian Shaw, Musta Kuningatar Selene ja Musta Lähetti Harry Leland. Valkoisen Kuninkaan paikka on auki (sitä tarjottiin Magnetolle) ja Valkoinen Kuningatar oli viimeksi telepaatti Emma Frost; Valkoisen Lähetin tehtäviä hoiteli kyborgi Donald Pierce, jolla oli yliluonnollisen voimakkaat bioniset raajat.


title: Helvetintulen Klubi (Marvel)

text: Kardinaalien joukossa on ja on ollut useitakin superrikollisia.


title: Helvetintulen Klubi (Marvel)

text: Klubin suhde Ryhmä-X:ään on lievästi sanoen moni-ilmeinen; vihollisuus on vaihtunut vähin erin vastahakoiseen yhteispeliin, koska molemmat tahot ovat todenneet että se on mutanttien yhteinen etu.


title: Sähkömagneettinen mikrofoni

text: Sähkömagneettinen mikrofoni on yleisimmin sähkökitaroissa ja –bassoissa käytetty mikrofonityyppi. Sähkömagneettinen mikrofoni poikkeaa tavallisesta mikrofonista siten, että akustisten ääniaaltojen sijaan se on herkkä soivan metallikielen aiheuttamalle magneettiselle värähtelylle.


title: Sähkömagneettinen mikrofoni

text: Sähkömagneettinen mikrofoni koostuu magneetista, magneettisydämestä, sen ympärille kierretystä käämistä ja magneettisydämeen upotetuista, siitä koholle nousevista napapaloista. Napapalojen tarkoitus on saada magneettikenttä lähemmäs yksittäistä kieltä ja näin voimistaa mikrofonin signaalia. Napapaloissa voi myös olla ruuvikierre, jolloin niiden korkeutta ja yksittäisten kielten äänenvoimakkuutta voidaan säätää. Magneetti voi olla valmistettu alnicosta tai keraamisesta materiaalista, joka tuottaa alnicoa voimakkaamman magneettikentän ja näin voimakkaamman signaalin. Magneettisydän on yleensä terästä.


title: Sähkömagneettinen mikrofoni

text: Mikrofonin toiminta sähkökitaroissa perustuu sen muodostamaan magneettikenttään jonka sisällä kitaran metalliset kielet ovat (mikrofonit sijaitsevat kielten alla kitaran rungossa). Kieliä näppäillessä ne värähtelevät, ja mikrofonin magneettikenttä alkaa värähdellä samalla taajuudella kielten kanssa, tämä muodostaa mikrofonin kelaan heikon sähkövirran, signaalin.


title: Sähkömagneettinen mikrofoni

text: Signaali on kuitenkin niin heikko, että sitä varten tarvitaan vahvistin, joka vahvistaa signaalin niin, että se voidaan kaiuttimen avulla muuttaa tavallisiksi ääniaalloiksi. Sähkökitaroiden signaalin vahvistamiseen käytetään erityisiä kitaravahvistimia.


title: Sähkömagneettinen mikrofoni

text: Sähkömagneettisen mikrofonin keksijöinä voidaan pitää sekä Fender- että Gibson-kitarayhtiöitä, jotka kehittivät ensimmäisenä maailmassa massatuotantoiset sähkökitarat mikrofoneineen. Gibsonin ensimmäiset sähkömagneettisilla mikrofoneilla varustetut kitarat rakennettiin jo 1920-luvulla, ja Fenderin 1940-luvulla.


title: Sähkömagneettinen mikrofoni

text: Bassokitara eli sähköbasso keksittiin sähkökitaran mikrofonin keksimisen myötä: kontrabasistit jotka halusivat voimakkaampaa äänentoistoa, keksivät asettaa bassonsa kielten alle sähkökitaran mikrofonin ja yhdistää sen muunneltuun (bassotaajuuksia paremmin toistavaan) kitaravahvistimeen.


title: Sähkömagneettinen mikrofoni

text: Sähkökitaran mikrofoneja on sekä yksi- että kaksikelaisia eli ns. humbuckereita, molemmilla on omanlaisensa ominaisuudet. Eräitä kaksikelaisia mikrofoneja voidaan myös ”puolittaa” kytkimellä, eli kytkeä toinen kela pois käytöstä jolloin mikrofoni käyttäytyy yksikelaisen mikrofonin tavoin.


title: Sähkömagneettinen mikrofoni

text: Kaksikelaisia mikrofoneja on myös ns. stack-malleina (stack = engl. pino). Stack-mikrofoneissa on tavallisista kaksikelaisista poiketen vain yksi magneettisydän, mutta yhden sydämen ympärille on käämitty kaksi toisistaan erillään olevaa kelaa jotka saavat aikaan samankaltaisen soundin kuin humbucker-mikrofonit. Stack-mikrofoneja valmistetaan myös niin että ne tuottavat matalamman ulostulosignaalin ja muistuttavat soundiltaan enemmän yksikelaista mikrofonia, mutta stack-rakenne poistaa yksikelaiselle mikrofonille tyypillisen hurinan. Signaalin voimakkuus on riippuvainen magneetin voimakkuudesta ja käämin kierrosluvusta.


title: Sähkömagneettinen mikrofoni

text: Tunnettuja stack-mikrofoneja käyttäviä kitaristeja ovat esimerkiksi Yngwie Malmsteen ja John Norum.


title: Sähkömagneettinen mikrofoni

text: Lisäksi käytössä ns. motherbucker-mikrofoneja joissa on kolme kelaa. Nämä muistuttavat soundiltaan tavallisia humbuckereita, ja ovat harvinaisempia käytössä.